CELEX: 32017R2179
Language: el
Date: 2017-11-22 00:00:00
Title: Εκτελεστικός κανονισμός (ΕΕ) 2017/2179 της Επιτροπής, της 22ας Νοεμβρίου 2017, για την επιβολή οριστικού δασμού αντιντάμπινγκ στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

23.11.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 307/25
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2179 ΤΗΣ ΕΠΙΤΡΟΠΉΣ
      της 22ας Νοεμβρίου 2017
      για την επιβολή οριστικού δασμού αντιντάμπινγκ στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 11 παράγραφος 2,
      Εκτιμώντας τα ακόλουθα:
      A.   ΔΙΑΔΙΚΑΣΙΑ
      
      1.   Ισχύοντα μέτρα
      
      
                  (1)
               
               
                  Έπειτα από τη διεξαγωγή έρευνας αντιντάμπινγκ (η «αρχική έρευνα»), το Συμβούλιο επέβαλε, με τον εκτελεστικό κανονισμό (ΕΕ) αριθ. 917/2011 (2), οριστικό δασμό αντιντάμπινγκ στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας («ΛΔΚ» ή «Κίνα» ή «οικεία χώρα»).
               
            
                  (2)
               
               
                  Τα μέτρα έλαβαν τη μορφή κατ' αξίαν δασμού και τα επίπεδα δασμών που επιβλήθηκαν κυμαίνονταν μεταξύ 13,9 % (3) και 36,5 % για τους συνεργαζόμενους παραγωγούς. Επιπλέον, επιβλήθηκε δασμός σε επίπεδο χώρας της τάξης του 69,7 % στις κινεζικές εταιρείες που δεν αναγγέλθηκαν ή δεν συνεργάστηκαν στην έρευνα.
               
            2.   Αίτηση επανεξέτασης ενόψει της λήξης ισχύος των μέτρων
      
      
                  (3)
               
               
                  Σε συνέχεια της δημοσίευσης ανακοίνωσης για την επικείμενη λήξη (4) των ισχυόντων μέτρων αντιντάμπινγκ, η Επιτροπή έλαβε αίτηση επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 («ο βασικός κανονισμός») («η αίτηση»).
               
            
                  (4)
               
               
                  Η αίτηση υποβλήθηκε από την ένωση ευρωπαίων κατασκευαστών κεραμικών πλακιδίων («ο αιτών» ή «CET») για λογαριασμό των παραγωγών που αντιπροσωπεύουν πάνω από το 25 % της συνολικής παραγωγής κεραμικών πλακιδίων της Ένωσης.
               
            
                  (5)
               
               
                  Η αίτηση βασιζόταν στο επιχείρημα ότι η λήξη των μέτρων ήταν πιθανό να οδηγήσει στη συνέχιση ή στην επανάληψη της πρακτικής ντάμπινγκ και στη συνέχιση ή στην επανάληψη της ζημίας σε βάρος του κλάδου παραγωγής της Ένωσης.
               
            3.   Έναρξη επανεξέτασης ενόψει της λήξης ισχύος των μέτρων
      
      
                  (6)
               
               
                  Αφού διαπίστωσε ότι υπήρχαν επαρκή αποδεικτικά στοιχεία για την έναρξη επανεξέτασης ενόψει της λήξης ισχύος των μέτρων, στις 13 Σεπτεμβρίου 2016 η Επιτροπή ανήγγειλε, σε ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης (5), την έναρξη επανεξέτασης ενόψει της λήξης ισχύος των μέτρων δυνάμει του άρθρου 11 παράγραφος 2 του βασικού κανονισμού («ανακοίνωση για την έναρξη της διαδικασίας»).
               
            4.   Περίοδος της έρευνας επανεξέτασης και εξεταζόμενη περίοδος
      
      
                  (7)
               
               
                  Η διερεύνηση της πιθανότητας να συνεχιστούν ή να επαναληφθούν η πρακτική ντάμπινγκ και η ζημία κάλυψε την περίοδο από την 1η Ιουλίου 2015 έως τις 30 Ιουνίου 2016 («περίοδος της έρευνας επανεξέτασης» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας επανεμφάνισης ζημίας κάλυψε την περίοδο από την 1η Ιανουαρίου 2013 έως το τέλος της περιόδου έρευνας επανεξέτασης («εξεταζόμενη περίοδος»).
               
            5.   Μέρη τα οποία αφορά η έρευνα
      
      
                  (8)
               
               
                  Η Επιτροπή ενημέρωσε τους αιτούντες, άλλους γνωστούς παραγωγούς της Ένωσης, τους παραγωγούς-εξαγωγείς στη ΛΔΚ, γνωστούς εισαγωγείς, χρήστες και εμπόρους που είναι γνωστοί ως ενδιαφερόμενοι, τις ενώσεις των ενωσιακών παραγωγών και χρηστών, καθώς και τους αντιπροσώπους των χωρών εξαγωγής, σχετικά με την έναρξη της επανεξέτασης ενόψει της λήξης ισχύος των μέτρων.
               
            
                  (9)
               
               
                  Τα ενδιαφερόμενα μέρη είχαν την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που καθορίστηκε στην ανακοίνωση για την έναρξη της διαδικασίας.
               
            
                  (10)
               
               
                  Οι παραγωγοί της Ένωσης, εκπροσωπούμενοι από τον αιτούντα, εκμεταλλεύτηκαν την ευκαιρία αυτή για να ζητήσουν να διατηρηθεί εμπιστευτική η ταυτότητά τους επικαλούμενοι τον φόβο αντιποίνων από πελάτες ή ανταγωνιστές που εμπλέκονται στην παρούσα έρευνα, σύμφωνα με το άρθρο 19 παράγραφος 1 του βασικού κανονισμού. Η Επιτροπή εξέτασε χωριστά το βάσιμο καθεμιάς από αυτές τις αιτήσεις εμπιστευτικότητας. Διαπίστωσε ότι υπήρχε πράγματι μεγάλη πιθανότητα αντιποίνων σε κάθε περίπτωση και δέχθηκε να μην αποκαλυφθούν τα ονόματα αυτών των εταιρειών.
               
            
                  (11)
               
               
                  Το κινεζικό εμπορικό επιμελητήριο εισαγωγέων και εξαγωγέων μετάλλων, ορυκτών και χημικών προϊόντων («CCCMC») ζήτησε ακρόαση. Η ακρόαση διεξήχθη στις 6 Δεκεμβρίου 2016.
               
            
                  (12)
               
               
                  Κατά την ακρόαση και τις μεταγενέστερες παρατηρήσεις, το CCCMC ζήτησε πλήρη πρόσβαση στους υπολογισμούς για το περιθώριο ντάμπινγκ, τις επιπτώσεις στις τιμές, το περιθώριο ζημίας και τους δείκτες ζημίας, καθώς και σε τυχόν άλλες εμπιστευτικές πληροφορίες στις οποίες βασίζονταν οι υπολογισμοί. Το CCCMC υποστήριξε ότι οι δικηγόροι στους οποίους θα χορηγείτο πρόσβαση είναι εγγεγραμμένοι σε ευρωπαϊκό δικηγορικό σύλλογο και υπόκεινται σε αυστηρούς κανόνες του εκάστοτε δικηγορικού συλλόγου, ενώ η κοινοποίηση εμπιστευτικών πληροφοριών στους πελάτες τους θα οδηγούσε στη λήψη σοβαρών πειθαρχικών μέτρων εις βάρος τους, όπως είναι η διαγραφή από τον δικηγορικό σύλλογο και πιθανή ποινική δίωξη. Ως εκ τούτου, το CCCMC υποστήριξε ότι πρόσβαση στον εμπιστευτικό φάκελο δεν θα παραβίαζε την υποχρέωση της Επιτροπής περί προστασίας των εμπιστευτικών πληροφοριών, καθιστώντας παράλληλα δυνατή την αποτελεσματική άσκηση των δικαιωμάτων υπεράσπισης.
               
            
                  (13)
               
               
                  Το άρθρο 19 του βασικού κανονισμού ορίζει ότι η Επιτροπή δεν πρέπει να αποκαλύπτει καμία πληροφορία η οποία είναι εκ φύσεως εμπιστευτική χωρίς τη ρητή άδεια του προσώπου που έχει παράσχει την πληροφορία αυτή. Δεν προβλέπει τη χορήγηση πρόσβασης σε οποιοδήποτε άλλο μέρος, συμπεριλαμβανομένων των δικηγόρων οι οποίοι είναι εγγεγραμμένοι σε ευρωπαϊκό δικηγορικό σύλλογο. Επιπλέον, από τη νομολογία του Δικαστηρίου προκύπτει ότι η προστασία των δικαιωμάτων υπεράσπισης πρέπει, εν πάση περιπτώσει, να συμβιβάζεται με την τήρηση της αρχής της προστασίας της εχεμύθειας, η οποία συγκεκριμενοποιείται στο άρθρο 19 του βασικού κανονισμού (6). Παρότι ο εν λόγω συμβιβασμός επιτρέπει τη λήψη μη εμπιστευτικών περιλήψεων των εν λόγω πληροφοριών (για παράδειγμα, υπό τη μορφή κλιμάκων τιμών και/ή στοιχείων υπό τη μορφή δεικτών) εφόσον δεν οδηγεί σε αποκάλυψη επιχειρηματικών μυστικών, δεν είναι απόλυτος. Ως εκ τούτου, και παρότι θα μπορούσε να έχει χορηγηθεί στο CCCMC πρόσβαση, για παράδειγμα, στις αιτούμενες κλίμακες τιμών και/ή στα αιτούμενα στοιχεία υπό τη μορφή δεικτών, η πλήρης γνωστοποίηση των πληροφοριών αυτών δεν θεωρήθηκε συμβιβάσιμη με το καθήκον προστασίας εμπιστευτικών πληροφοριών. Ομοίως, και καθώς ο νομοθέτης της Ένωσης δεν προέβλεψε την εξαίρεση αυτή στον βασικό κανονισμό, η Επιτροπή έκρινε ότι το ότι οι δικηγόροι που είναι εγγεγραμμένοι σε ευρωπαϊκό δικηγορικό σύλλογο υπόκεινται σε αυστηρούς κανόνες του εκάστοτε δικηγορικού συλλόγου και υπόκεινται δυνητικά σε κυρώσεις σε περίπτωση παραβίασης των εν λόγω κανόνων δεν επιτρέπει στις υπηρεσίες της Επιτροπής να χορηγούν πρόσβαση αντίθετα με την ισχύουσα νομοθεσία. Ως εκ τούτου, η Επιτροπή κατέληξε στο συμπέρασμα ότι δεν μπορούσε να χορηγηθεί σε δικηγόρους, οι οποίοι είναι εγγεγραμμένοι σε ευρωπαϊκό δικηγορικό σύλλογο, πρόσβαση σε εμπιστευτικές πληροφορίες. Σε οποιαδήποτε περίπτωση, ένα πρόσθετο στοιχείο για την προστασία των δικαιωμάτων υπεράσπισης των ενδιαφερόμενων μερών είναι, από την άποψη αυτή, η δυνατότητα προσφυγής στον σύμβουλο ακροάσεων σε διαδικασίες εμπορικών προσφυγών βάσει του άρθρου 15 των καθηκόντων του (7), ο οποίος δεν αμφισβήτησε τη θέση της Επιτροπής ως προς την εμπιστευτικότητα. Κατά συνέπεια, η Επιτροπή θεώρησε ότι οι πληροφορίες που παρείχαν τα έγγραφα που γνωστοποιήθηκαν ήταν επαρκείς για να ικανοποιηθεί το δικαιώματα υπεράσπισης των εν λόγω μερών.
               
            5.1.   Δειγματοληψία
      
      
                  (14)
               
               
                  Στην ανακοίνωση για την έναρξη της διαδικασίας, η Επιτροπή ανέφερε ότι υπήρχε το ενδεχόμενο να προβεί σε δειγματοληψία των ενδιαφερόμενων μερών σύμφωνα με το άρθρο 17 του βασικού κανονισμού.
               
            5.2.   Δειγματοληψία παραγωγών-εξαγωγέων στη ΛΔΚ
      
      
                  (15)
               
               
                  Με βάση τις πληροφορίες που παρασχέθηκαν από τον αιτούντα, η Επιτροπή διαπίστωσε ότι ο κλάδος παραγωγής κεραμικών πλακιδίων της ΛΔΚ ήταν σε μεγάλο βαθμό κατακερματισμένος και το 2014 αριθμούσε 1 452 παραγωγούς. Ως εκ τούτου, λόγω του εμφανώς μεγάλου αριθμού παραγωγών-εξαγωγέων της ΛΔΚ, στην ανακοίνωση για την έναρξη της διαδικασίας εξετάστηκε η δυνατότητα διενέργειας δειγματοληψίας.
               
            
                  (16)
               
               
                  Για να αποφασιστεί κατά πόσον η δειγματοληψία ήταν αναγκαία και, εάν ναι, να επιλεγεί δείγμα, η Επιτροπή ζήτησε από όλους τους γνωστούς παραγωγούς-εξαγωγείς της ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας. Επιπλέον, η Επιτροπή ζήτησε από την αποστολή της ΛΔΚ στην Ένωση να ορίσει και/ή να επικοινωνήσει με άλλους παραγωγούς-εξαγωγείς, αν υπάρχουν, που ενδεχομένως ενδιαφέρονταν να συμμετάσχουν στην έρευνα. Συνολικά, οι πληροφορίες που προσδιορίζονται στην ανακοίνωση για την έναρξη της διαδικασίας εστάλησαν σε 119 εταιρείες στη ΛΔΚ.
               
            
                  (17)
               
               
                  Δεκαεννέα παραγωγοί ή όμιλοι παραγωγών-εξαγωγέων της ΛΔΚ υπέβαλαν τις αιτούμενες πληροφορίες και συμφώνησαν να συμπεριληφθούν στο δείγμα. Δεδομένου του αριθμού των εταιρειών που θα μπορούσαν να έχουν αναγγελθεί, θεωρήθηκε ότι ο βαθμός συνεργασίας ήταν χαμηλός. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε προσωρινά δείγμα τεσσάρων ομίλων παραγωγών-εξαγωγέων με βάση τον δηλωθέντα όγκο εξαγωγών τους στην Ένωση κατά την περίοδο της έρευνας επανεξέτασης και την παραγωγική τους ικανότητα που θα μπορούσε εύλογα να διερευνηθεί εντός του διαθέσιμου χρόνου. Μετά τη γνωστοποίηση του εν λόγω προσωρινού δείγματος στα ενδιαφερόμενα μέρη, ο όμιλος παραγωγών-εξαγωγέων με τη μεγαλύτερη παραγωγική ικανότητα απέσυρε τη συνεργασία του. Ως εκ τούτου, το προτεινόμενο δείγμα τροποποιήθηκε με την προσθήκη του παραγωγού-εξαγωγέα με τη δεύτερη μεγαλύτερη παραγωγική ικανότητα. Μετά τη γνωστοποίηση του τροποποιημένου δείγματος στα ενδιαφερόμενα μέρη, δεν λήφθηκαν παρατηρήσεις. Συνεπώς, η πρόταση δειγματοληψίας επιβεβαιώθηκε σύμφωνα με το άρθρο 17 παράγραφος 2 του βασικού κανονισμού.
               
            
                  (18)
               
               
                  Οι τέσσερις όμιλοι παραγωγών-εξαγωγέων που συμμετείχαν στο δείγμα είχαν ετήσια παραγωγή 55 εκατ. m2 του υπό εξέταση προϊόντος, ποσότητα που αντιστοιχεί στο 34 % περίπου της συνολικής δηλωθείσας παραγωγής και των πωλήσεων του υπό εξέταση προϊόντος στην Ένωση από όλους τους συνεργαζόμενους παραγωγούς-εξαγωγείς ή ομίλους παραγωγών-εξαγωγέων. Οι τέσσερις όμιλοι που συμμετείχαν στο δείγμα κάλυπταν περίπου το 8 % των συνολικών κινεζικών εξαγωγών στην Ένωση σύμφωνα με την Eurostat κατά την περίοδο της έρευνας επανεξέτασης.
               
            5.3.   Δειγματοληψία ενωσιακών παραγωγών
      
      
                  (19)
               
               
                  Στην ανακοίνωση για την έναρξη της διαδικασίας, η Επιτροπή ανακοίνωσε ότι είχε επιλέξει προσωρινά ένα δείγμα παραγωγών της Ένωσης. Σύμφωνα με το άρθρο 17 παράγραφος 1 του βασικού κανονισμού η Επιτροπή επέλεξε το δείγμα με βάση τον μεγαλύτερο δυνατό αντιπροσωπευτικό όγκο πωλήσεων και παραγωγής, λαμβάνοντας υπόψη τη γεωγραφική διασπορά, καθώς και τον μεγάλο κατακερματισμό του κλάδου των κεραμικών πλακιδίων σύμφωνα με τη μεθοδολογία που αναλύεται παρακάτω στις αιτιολογικές σκέψεις 20 και 21.
               
            
                  (20)
               
               
                  Στην αρχική έρευνα, η Επιτροπή κατέληξε στο συμπέρασμα ότι ο τομέας των κεραμικών πλακιδίων είναι ιδιαίτερα κατακερματισμένος. Ως εκ τούτου, για να διασφαλιστεί ότι τα αποτελέσματα των μεγάλων εταιρειών δεν θα υπερίσχυαν στην ανάλυση της ζημίας, αλλά ότι θα εξεταζόταν δεόντως και η κατάσταση των μικρών εταιρειών οι οποίες κατέχουν συλλογικά το μεγαλύτερο μερίδιο της παραγωγής της Ένωσης, η Επιτροπή αποφάσισε να καθορίσει τρία τμήματα με βάση τον όγκο της ετήσιας παραγωγής:
                  
                              —
                           
                           
                              Τμήμα 1: μεγάλες εταιρείες – παραγωγή που υπερβαίνει τα 10 εκατ. m2,
                           
                        
                              —
                           
                           
                              Τμήμα 2: μεσαίου μεγέθους εταιρείες – παραγωγή μεταξύ 5 και 10 εκατ. m2,
                           
                        
                              —
                           
                           
                              Τμήμα 3: μικρές εταιρείες – παραγωγή κάτω των 5 εκατ. m2.
                           
                        
            
                  (21)
               
               
                  Από την έρευνα της Επιτροπής δεν προέκυψαν αλλαγές στην αγορά των κεραμικών πλακιδίων, η οποία εξακολουθεί να είναι κατακερματισμένη, και συνεπώς σε αυτήν κυριαρχούν μικροί παραγωγοί της Ένωσης, σε αντιδιαστολή με τους μεγάλους παραγωγούς που είναι σε θέση να επηρεάσουν την κατεύθυνση της αγοράς. Ως εκ τούτου, η Επιτροπή θεώρησε ότι ο μεγάλος κατακερματισμός του τομέα των κεραμικών πλακιδίων θα πρέπει επίσης να ληφθεί υπόψη κατά την τρέχουσα επανεξέταση ενόψει της λήξης ισχύος των μέτρων. Συνεπώς, αποφάσισε να εφαρμόσει την ίδια μεθοδολογία για την επιλογή του δείγματος όπως στην αρχική έρευνα και θεώρησε ότι στο δείγμα έπρεπε να εκπροσωπούνται όλα τα τμήματα, δηλαδή οι μικρές, οι μεσαίου μεγέθους και οι μεγάλες επιχειρήσεις.
               
            
                  (22)
               
               
                  Το προσωρινό δείγμα αποτελούνταν από εννέα παραγωγούς της Ένωσης. Οι παραγωγοί της Ένωσης που συμμετείχαν στο δείγμα αντιπροσώπευαν πάνω από το 8,5 % της συνολικής εκτιμώμενης παραγωγής της Ένωσης το 2015. Εκπροσωπούνταν εταιρείες και από τους τρεις τομείς: δύο εταιρείες προέρχονταν από το τμήμα των μεγάλων εταιρειών, τρεις εταιρείες από το τμήμα των εταιρειών μεσαίου μεγέθους και τέσσερις εταιρείες από το τμήμα των μικρών εταιρειών. Οι εταιρείες που συμμετείχαν στο δείγμα βρίσκονταν στη Γερμανία, στην Ιταλία, στην Πολωνία, στην Πορτογαλία και στην Ισπανία.
               
            
                  (23)
               
               
                  Προκειμένου να αποτυπωθούν διαφορετικές καταστάσεις που μπορεί να προκύψουν στην Ένωση στα διάφορα κράτη μέλη, η Επιτροπή, κατά την επιλογή του δείγματος, έλαβε επίσης υπόψη της τη γεωγραφική διασπορά (βλέπε αιτιολογική σκέψη 19). Ως εκ τούτου, το δείγμα κάλυπτε κράτη μέλη στα οποία βρίσκεται περίπου το 90 % της παραγωγής. Έτσι, με τη μεθοδολογία που εφαρμόστηκε από την Επιτροπή διασφαλίστηκε ότι το δείγμα ήταν αντιπροσωπευτικό της παραγωγής της Ένωσης συνολικά και συμμορφωνόταν με το άρθρο 17 παράγραφος 1 του βασικού κανονισμού.
               
            
                  (24)
               
               
                  Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα. Δεν υποβλήθηκε καμία παρατήρηση εντός της προθεσμίας και, συνεπώς, το προσωρινό δείγμα επιβεβαιώθηκε. Το δείγμα θεωρήθηκε αντιπροσωπευτικό του κλάδου παραγωγής της Ένωσης.
               
            
                  (25)
               
               
                  Στις 28 Οκτωβρίου 2016, 11 ημέρες μετά την αναγγελία του τελικού δείγματος, ένας από τους παραγωγούς της Ένωσης που συμμετείχαν στο δείγμα, ο Πολωνός παραγωγός, ενημέρωσε την Επιτροπή ότι είχε αποφασίσει να σταματήσει να συνεργάζεται στην έρευνα. Προκειμένου να μην θιγεί η αντιπροσωπευτικότητα του δείγματος, η Επιτροπή αποφάσισε να αντικαταστήσει την εταιρεία με άλλον παραγωγό της Ένωσης από το ίδιο τμήμα της αγοράς και ενημέρωσε όλα τα ενδιαφερόμενα μέρη σχετικά με την αλλαγή στο δείγμα. Το νέο δείγμα αντιπροσώπευε το 7,7 % της συνολικής παραγωγής της Ένωσης. Το νέο δείγμα κάλυπτε κράτη μέλη στα οποία βρίσκεται περίπου το 80 % της παραγωγής. Σκοπός της αντικατάστασης της μη συνεργαζόμενης εταιρείας με εταιρεία από το ίδιο τμήμα της αγοράς ήταν να διασφαλιστεί ότι το τελικό δείγμα θα εξακολουθούσε να είναι αντιπροσωπευτικό του κλάδου παραγωγής της Ένωσης, παρότι η απροσδόκητη μη συνεργασία της πρώτης εταιρείας μείωσε σε κάθε περίπτωση την αντιπροσωπευτικότητα της συνολικής παραγωγής της Ένωσης.
               
            5.4.   Δειγματοληψία μη συνδεδεμένων εισαγωγέων
      
      
                  (26)
               
               
                  Για να αποφασιστεί κατά πόσον η δειγματοληψία ήταν αναγκαία και, εάν ναι, να επιλεγεί δείγμα, όλοι οι γνωστοί (συνολικά περισσότεροι από χίλιοι) εισαγωγείς/χρήστες κλήθηκαν να συμπληρώσουν το έντυπο δειγματοληψίας που επισυνάφθηκε στην ανακοίνωση για την έναρξη της διαδικασίας.
               
            
                  (27)
               
               
                  Έντεκα εταιρείες συμπλήρωσαν το έντυπο δειγματοληψίας. Η Επιτροπή αποφάσισε να επιλέξει τέσσερις εταιρείες. Σύμφωνα με το άρθρο 17 παράγραφος 1 του βασικού κανονισμού, η Επιτροπή επέλεξε το δείγμα των μη συνδεδεμένων εισαγωγέων με βάση τον όγκο των εισαγωγών λαμβάνοντας υπόψη τη γεωγραφική διασπορά. Οι εισαγωγείς που συμμετείχαν στο δείγμα βρίσκονταν στο Βέλγιο, στη Δανία και στη Γερμανία. Οι μη συνδεδεμένοι εισαγωγείς που συμμετείχαν στο δείγμα αντιπροσώπευαν περίπου το 6,5 % του συνόλου των εισαγωγών από τη ΛΔΚ.
               
            
                  (28)
               
               
                  Στις 30 Νοεμβρίου 2016, ένας από τους μη συνδεδεμένους εισαγωγείς που συμμετείχαν στο δείγμα ενημέρωσε την Επιτροπή ότι αποφάσισε να σταματήσει να συνεργάζεται στην έρευνα. Ως εκ τούτου, το τελικό δείγμα των μη συνδεδεμένων εισαγωγέων αποτελούνταν από τρεις μη συνδεδεμένους εισαγωγείς. Οι εισαγωγείς αυτοί αντιπροσώπευαν και πάλι περίπου το 6 % του συνόλου των εισαγωγών από τη ΛΔΚ. Συνεπώς, το τελικό δείγμα θεωρήθηκε αντιπροσωπευτικό.
               
            6.   Ερωτηματολόγια και επιτόπιες επαληθεύσεις
      
      
                  (29)
               
               
                  Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό της πιθανότητας συνέχισης ή επανάληψης της πρακτικής ντάμπινγκ και της πιθανότητας συνέχισης ή επανάληψης της ζημίας, καθώς και για τον προσδιορισμό του συμφέροντος της Ένωσης.
               
            
                  (30)
               
               
                  Η Επιτροπή απέστειλε ερωτηματολόγια στους τέσσερις Κινέζους παραγωγούς-εξαγωγείς/ομίλους παραγωγών-εξαγωγέων που συμμετείχαν στο δείγμα, στους δύο παραγωγούς στην ανάλογη χώρα, στους εννέα παραγωγούς της Ένωσης που συμμετείχαν στο δείγμα και στους τέσσερις μη συνδεδεμένους εισαγωγείς που αναγγέλθηκαν κατά τη δειγματοληψία. Κατόπιν της αποστολής του ερωτηματολογίου, ένας όμιλος παραγωγών-εξαγωγέων που συμμετείχε στο δείγμα και ένας μη συνδεδεμένος εξαγωγέας που συμμετείχε στο δείγμα απέσυραν τη συνεργασία τους (βλέπε αιτιολογικές σκέψεις 17 και 25 αντίστοιχα).
               
            
                  (31)
               
               
                  Ολοκληρωμένες απαντήσεις στο ερωτηματολόγιο λήφθηκαν από τρεις ομίλους παραγωγών-εξαγωγέων που συμμετείχαν στο δείγμα, δύο παραγωγούς σε ανάλογη χώρα, τους εννέα παραγωγούς της Ένωσης που συμμετείχαν στο δείγμα και τους τρεις μη συνδεδεμένους εισαγωγείς.
               
            
                  (32)
               
               
                  Η Επιτροπή διεξήγαγε επαληθεύσεις στις εγκαταστάσεις των κατωτέρω εταιρειών:
                  
                              α)
                           
                           
                              Παραγωγοί της Ένωσης:
                              
                                          —
                                       
                                       
                                          Πραγματοποιήθηκαν επιτόπιες επαληθεύσεις στις εγκαταστάσεις των εννέα παραγωγών της Ένωσης που συμμετείχαν στο δείγμα (8)·
                                       
                                    
                        
                              β)
                           
                           
                              Εισαγωγέας:
                              
                                          —
                                       
                                       
                                          Enmon GmbH·
                                       
                                    
                        
                              γ)
                           
                           
                              Παραγωγοί-εξαγωγείς στην οικεία χώρα:
                              
                                          —
                                       
                                       
                                          Foshan Shiwan Eagle group, Foshan City, Guangdong Province, ΛΔΚ,
                                       
                                    
                                          —
                                       
                                       
                                          Guangdong Bode Fine Building Group, Foshan City, Guangdong Province, ΛΔΚ,
                                       
                                    
                                          —
                                       
                                       
                                          Guangdong Kaiping Tile's building Materials, Kaiping City, Guangdong Province, ΛΔΚ·
                                       
                                    
                        
                              δ)
                           
                           
                              Παραγωγοί ανάλογης χώρας:
                              
                                          —
                                       
                                       
                                          Del Conca, Loudon, Tennessee, ΗΠΑ,
                                       
                                    
                                          —
                                       
                                       
                                          Florida Tiles, Lexington, Kentucky, ΗΠΑ.
                                       
                                    
                        
            7.   Γνωστοποίηση
      
      
                  (33)
               
               
                  Στις 2 Αυγούστου 2017, η Επιτροπή γνωστοποίησε σε όλα τα ενδιαφερόμενα μέρη τα ουσιώδη πραγματικά περιστατικά και τις εκτιμήσεις της έρευνας και τα κάλεσε να υποβάλουν γραπτές παρατηρήσεις και/ή να ζητήσουν ακρόαση από την Επιτροπή και/ή τον σύμβουλο ακροάσεων σε διαδικασίες εμπορικών προσφυγών έως τις 3 Σεπτεμβρίου 2017.
               
            
                  (34)
               
               
                  Τρεις Κινέζοι παραγωγοί-εξαγωγείς, το CCCMC, ένας εισαγωγέας της Ένωσης και ο αιτών υπέβαλαν παρατηρήσεις μετά τη γνωστοποίηση και στις 22 Σεπτεμβρίου 2017 πραγματοποιήθηκε ακρόαση μεταξύ των υπηρεσιών της Επιτροπής και του CCCMC.
               
            
                  (35)
               
               
                  Με επιστολές της 17ης Αυγούστου 2017 και της 6ης Σεπτεμβρίου 2017, το CCCMC ζήτησε από την Επιτροπή να παράσχει πληροφορίες σχετικά με διάφορα στοιχεία που αφορούσαν τον υπολογισμό του ντάμπινγκ και της ζημίας, επιπλέον των πληροφοριών που περιέχονταν στον ανοικτό φάκελο και είχαν γνωστοποιηθεί στα ενδιαφερόμενα μέρη. Το CCCMC υποστήριξε ότι λόγω της μη παροχής των εν λόγω πληροφοριών από την Επιτροπή, ούτε το CCCMC ούτε οι Κινέζοι παραγωγοί-εξαγωγείς ήταν σε θέση να ασκήσουν πλήρως τα δικαιώματα υπεράσπισής τους.
               
            
                  (36)
               
               
                  Η Επιτροπή ανέλυσε ξεχωριστά κάθε πληροφορία που ζητήθηκε από το CCCMC. Με επιστολές της 25ης Αυγούστου 2017 και της 20ής Σεπτεμβρίου 2017, διαβίβασε όλες τις πληροφορίες στο CCCMC, ή απευθείας στους Κινέζους παραγωγούς-εξαγωγείς, για παράδειγμα κατάλογο των τύπων προϊόντων που παράγονται από τον κλάδο παραγωγής της Ένωσης ή στοιχεία σχετικά με τις προσαρμογές που χρησιμοποιήθηκαν για τους υπολογισμούς της υποτιμολόγησης, πλην πληροφοριών που δεν υπήρχαν, δεν αποτελούσαν μέρος του φακέλου ή ήταν εμπιστευτικές. Στην περίπτωση πληροφοριών που δεν υπήρχαν, δεν αποτελούσαν μέρος του φακέλου ή κρίθηκαν εμπιστευτικές, η Επιτροπή αιτιολόγησε δεόντως την απόρριψή της. Ειδικότερα, η Επιτροπή δεν προέβη σε υπολογισμούς της συνολικής υποτιμολόγησης και σε υπολογισμούς της υποτιμολόγησης ανά αριθμό ελέγχου προϊόντος («PCN» ή «τύπο προϊόντος») (και όχι ανά παραγωγό-εξαγωγέα). Ως εκ τούτου, οι πληροφορίες αυτές δεν αποτελούσαν μέρος του φακέλου. Η Επιτροπή ήταν της άποψης ότι το CCCMC ήταν σε θέση να ασκήσει επαρκώς τα δικαιώματα υπεράσπισής του χωρίς να έχει πρόσβαση στις πληροφορίες αυτές.
               
            
                  (37)
               
               
                  Όσον αφορά τις εμπιστευτικές πληροφορίες, όπως για παράδειγμα οι τιμές και οι όγκοι των πωλήσεων από τον κλάδο παραγωγής της Ένωσης ανά PCN, η Επιτροπή υπενθύμισε ότι είχε την υποχρέωση να προστατεύσει τέτοιου είδους πληροφορίες βάσει του άρθρου 19 του βασικού κανονισμού. Επιπλέον, η Επιτροπή έκρινε ότι ο ανοιχτός φάκελος της υπόθεσης που κοινοποιήθηκε στα μέρη, συμπεριλαμβανομένου του CCCMC, περιείχε όλες τις πληροφορίες σχετικές με την παρουσίαση των περιπτώσεών τους και οι οποίες χρησιμοποιήθηκαν στην έρευνα. Εάν οι πληροφορίες θεωρούνταν εμπιστευτικές, στον ανοικτό φάκελο περιλαμβάνονταν κατατοπιστικές σχετικές περιλήψεις. Όλα τα ενδιαφερόμενα μέρη, συμπεριλαμβανομένου του CCCMC, είχαν πρόσβαση στον ανοικτό φάκελο και μπορούσαν να τον συμβουλευτούν.
               
            
                  (38)
               
               
                  Εν ολίγοις, η Επιτροπή θεώρησε συνεπώς ότι σε όλα τα μέρη, συμπεριλαμβανομένου του CCCMC, δόθηκε η ευκαιρία να ασκήσουν πλήρως τα δικαιώματα υπεράσπισής τους. Ως εκ τούτου, η Επιτροπή απέρριψε τον ισχυρισμό.
               
            B.   ΥΠΟ ΕΞΕΤΑΣΗ ΠΡΟΪΌΝ ΚΑΙ ΟΜΟΕΙΔΕΣ ΠΡΟΪΌΝ
      
      1.   Υπό εξέταση προϊόν
      
      
                  (39)
               
               
                  Το υπό εξέταση προϊόν είναι πλακίδια και πλάκες δαπέδου ή επένδυσης, μη υαλογανωμένα ούτε σμαλτωμένα, από κεραμευτική ύλη· κύβοι, ψηφίδες και παρόμοια είδη για μωσαϊκά, μη υαλογανωμένα, ούτε σμαλτωμένα, από κεραμευτική ύλη, έστω και πάνω σε υπόθεμα («το υπό εξέταση προϊόν»), που υπάγονται επί του παρόντος στον κωδικό ΕΣ 6907. Ο ανωτέρω κωδικός ΕΣ ισχύει από την 1η Ιανουαρίου 2017 και αντικαθιστά τους κωδικούς ΣΟ 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 και 6908 90 99 που αναφέρονται στην αρχική έρευνα και στην ανακοίνωση για την έναρξη της παρούσας διαδικασίας.
               
            
                  (40)
               
               
                  Τα κεραμικά πλακίδια χρησιμοποιούνται κυρίως στον κατασκευαστικό τομέα για την κάλυψη τοίχων και δαπέδων.
               
            2.   Ομοειδές προϊόν
      
      
                  (41)
               
               
                  Το υπό εξέταση προϊόν και τα κεραμικά πλακίδια που παράγονται και πωλούνται στη ΛΔΚ, στην εγχώρια αγορά των Ηνωμένων Πολιτειών της Αμερικής (ΗΠΑ), της ανάλογης χώρας, καθώς και τα κεραμικά πλακίδια που παράγονται και πωλούνται στην Ένωση από τον κλάδο παραγωγής της Ένωσης, διαπιστώθηκε ότι έχουν τα ίδια βασικά φυσικά, χημικά και τεχνικά χαρακτηριστικά και χρήσεις.
               
            
                  (42)
               
               
                  Μετά τη γνωστοποίηση, το CCCMC ζήτησε από την Επιτροπή να παράσχει λεπτομερέστερη περιγραφή των διαφόρων τύπων προϊόντων των παραγωγών της Ένωσης και των παραγωγών της ανάλογης χώρας που συμπεριλαμβάνονταν σε έναν συγκεκριμένο αριθμό ελέγχου προϊόντος. Ισχυρίστηκε ότι ενδέχετο να υπάρχουν διαφορές σε έναν τύπο προϊόντος που παράγεται από τον κλάδο παραγωγής της Ένωσης, από τον κλάδο παραγωγής της ανάλογης χώρας και από τους Κινέζους παραγωγούς-εξαγωγείς, διαφορές που δεν αποτυπώνονταν από τον PCN και τις οποίες δεν γνώριζαν ούτε οι Κινέζοι παραγωγοί-εξαγωγείς ούτε και το CCCMC. Το CCCMC διατύπωσε το επιχείρημα ότι, όσον αφορά τη σύγκριση των τιμών για τους σκοπούς ανάλυσης τόσο του ντάμπινγκ όσο και της ζημίας, χωρίς τις πληροφορίες αυτές, δεν ήταν σε θέση να ζητήσει να γίνουν προσαρμογές εκεί που κρίνονταν δικαιολογημένες και, κατά συνέπεια, δεν ήταν σε θέση να ασκήσει πλήρως τα δικαιώματα άμυνάς του (βλέπε αιτιολογικές σκέψεις 81 έως 83 και 120 έως 122).
               
            
                  (43)
               
               
                  Ωστόσο, όπως εξήγησε η Επιτροπή στο CCCMC σε επιστολή της 20ής Σεπτεμβρίου 2017, δεν διέθετε περαιτέρω λεπτομερείς περιγραφές των διαφόρων τύπων προϊόντων εντός ενός συγκεκριμένου PCN ούτε είχε λόγους να θεωρεί ότι υπήρχαν διαφορές εντός ενός συγκεκριμένου PCN. Όπως επίσης εξηγείται στην αιτιολογική σκέψη 45 κατωτέρω, θεωρήθηκε ότι τα χαρακτηριστικά κάθε PCN ήταν επαρκώς λεπτομερή ώστε να αποτυπώνουν όλες τις διαφορές μεταξύ των διαφόρων τύπων προϊόντων. Επίσης, το CCCMC δεν προέβαλε ούτε επιχειρήματα ότι απαιτούνταν μια λεπτομερέστερη περιγραφή ή διάκριση. Ως εκ τούτου, η Επιτροπή απέρριψε τον ισχυρισμό.
               
            
                  (44)
               
               
                  Το CCCMC υποστήριξε επίσης ότι, δεδομένου ότι τα κεραμικά πλακίδια περιελάμβαναν έναν μεγάλο αριθμό προϊόντων, η Επιτροπή θα έπρεπε να έχει συλλέξει πληροφορίες σχετικά με τύπους προϊόντων που εισάγονται από τη ΛΔΚ και τύπους προϊόντων που παράγονται από τον κλάδο παραγωγής της Ένωσης, και να προβεί σε ανάλυση ανά τύπους (ομάδες τύπων) προϊόντων (τμήματα).
               
            
                  (45)
               
               
                  Για τον καθορισμό του υπό εξέταση προϊόντος και τον διαχωρισμό μεταξύ των διαφόρων τύπων προϊόντων, η Επιτροπή χρησιμοποίησε επτά χαρακτηριστικά που αφορούν φυσικά χαρακτηριστικά, όπως η απορρόφηση νερού, το φινίρισμα (εάν τα πλακίδια ήταν σμαλτωμένα/μη σμαλτωμένα, μονού/διπλού ψησίματος, έγχρωμα/άχρωμα, ρεκτιφιαρισμένα ή μη), το μέγεθος και τα πρότυπα ποιότητας. Τα ίδια αυτά χαρακτηριστικά είχαν ήδη χρησιμοποιηθεί στην αρχική έρευνα. Κανένα άλλο μέρος δεν ισχυρίστηκε ότι δεν θα αποτύπωναν όλες τις διαφορές μεταξύ των διαφόρων τύπων προϊόντων και ότι ο ίδιος τύπος προϊόντος που παράγεται στην Ένωση διέφερε από τον ίδιο τύπο προϊόντος που παράγεται στη ΛΔΚ. Ούτε παρείχε το CCCMC πληροφορίες σχετικά με το ποια άλλα χαρακτηριστικά θα ήταν αναγκαία για το ζήτημα αυτό. Ως εκ τούτου, η Επιτροπή υποστήριξε ότι τα χαρακτηριστικά κάθε PCN ήταν επαρκώς λεπτομερή για να αποτυπώσουν όλες τις διαφορές μεταξύ των διαφόρων τύπων προϊόντων, καθιστώντας δυνατή μια ορθή σύγκριση προϊόντων (και τιμών).
               
            
                  (46)
               
               
                  Επιπλέον, όσον αφορά τον ισχυρισμό ότι ορισμένοι τύποι προϊόντων έπρεπε να ομαδοποιηθούν σε τμήμα και να αναλυθούν χωριστά, η Επιτροπή δεν διαπίστωσε την ύπαρξη αντικειμενικής βάσης, πλην των διαφορών που αποτυπώνονταν στον PCN, για την εν λόγω ομαδοποίηση σε τμήματα. Επισήμανε επίσης ότι στην αρχική έρευνα δεν γινόταν διάκριση ομάδων προϊόντων. Επιπλέον, το CCCMC δεν τεκμηρίωσε το αίτημά του με συγκεκριμένη πρόταση και κανένα άλλο μέρος δεν υποστήριξε ότι η ομαδοποίηση ορισμένων τύπων προϊόντων θα ήταν αναγκαία και δικαιολογημένη. Από την άλλη πλευρά, η Επιτροπή θεώρησε ότι μια ανάλυση ανά PCN ήταν περισσότερο λεπτομερής από ό,τι μια ανάλυση ανά τμήμα η οποία ομαδοποιούσε ορισμένους PCN και, συνεπώς, περισσότερο ενδεδειγμένη. Ως εκ τούτου, η Επιτροπή απέρριψε τον ισχυρισμό.
               
            
                  (47)
               
               
                  Συνεπώς, ενόψει των ανωτέρω και ελλείψει περαιτέρω παρατηρήσεων σχετικά με το υπό εξέταση προϊόν και το ομοειδές προϊόν, η Επιτροπή υποστήριξε ότι τα προϊόντα αυτά αποτελούν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
               
            Γ.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ
      
      1.   Προκαταρκτικές παρατηρήσεις
      
      
                  (48)
               
               
                  Σύμφωνα με το άρθρο 11 παράγραφος 2 του βασικού κανονισμού, η Επιτροπή εξέτασε αν η λήξη της ισχύος των μέτρων θα ήταν πιθανό να οδηγήσει σε συνέχιση ή επανάληψη της πρακτικής ντάμπινγκ από τους Κινέζους παραγωγούς-εξαγωγείς.
               
            
                  (49)
               
               
                  Δεκαεννέα παραγωγοί-εξαγωγείς ή όμιλοι παραγωγών-εξαγωγέων συμπλήρωσαν το έντυπο δειγματοληψίας. Ο όγκος εξαγωγών κεραμικών πλακιδίων στην Ένωση που δηλώθηκε από τους συνεργαζόμενους παραγωγούς-εξαγωγείς ήταν περίπου 1,7 εκατ. m2 κατά την περίοδο της έρευνας επανεξέτασης και αντιστοιχούσε σε περίπου το 11 % του συνολικού όγκου εισαγωγών του υπό εξέταση προϊόντος από την Κίνα που καταγράφηκε από την Eurostat για την ίδια περίοδο. Η συνολική δηλωθείσα παραγωγική ικανότητα των συνεργαζόμενων παραγωγών-εξαγωγέων ή ομίλων παραγωγών-εξαγωγέων ανήλθε σε 207 εκατ. m2 και αντιστοιχούσε σε περίπου το 1,5 % της συνολικής εκτιμώμενης κινεζικής παραγωγικής ικανότητας (εκτιμήθηκε σε 13,9 δισεκατ. m2 το 2015). Περαιτέρω λεπτομέρειες σχετικά με την παραγωγική ικανότητα στη ΛΔΚ παρέχονται στο τμήμα 3(α) κατωτέρω.
               
            
                  (50)
               
               
                  Ως εκ τούτου, η Επιτροπή αξιολόγησε την πιθανότητα συνέχισης ή επανάληψης της πρακτικής ντάμπινγκ με βάση τα δεδομένα που παρείχαν οι συγκεκριμένοι τρεις όμιλοι εταιρειών.
               
            2.   Ντάμπινγκ κατά την περίοδο της έρευνας επανεξέτασης
      
      α)   Ανάλογη χώρα
      
                  (51)
               
               
                  Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία καθορίστηκε με βάση τις καταβληθείσες ή καταβλητέες τιμές στην εγχώρια αγορά ή την κατασκευασμένη αξία σε κατάλληλη τρίτη χώρα με οικονομία της αγοράς («ανάλογη χώρα»).
               
            
                  (52)
               
               
                  Το CCCMC αμφισβήτησε τη μέθοδο της ανάλογης χώρας για τον καθορισμό της κανονικής αξίας αυτής καθαυτής, υποστηρίζοντας ότι το τμήμα 15 του πρωτοκόλλου προσχώρησης της Κίνας στον ΠΟΕ είχε παύσει να ισχύει μετά τις 11 Δεκεμβρίου 2016. Ως εκ τούτου, κατά το CCCMC, η κανονική αξία για τους Κινέζους παραγωγούς-εξαγωγείς θα έπρεπε να υπολογιστεί με βάση τις δικές τους εγχώριες τιμές και/ή το κόστος. Μετά τη γνωστοποίηση, το CCCMC επανέλαβε αυτούς τους ισχυρισμούς.
               
            
                  (53)
               
               
                  Η Επιτροπή υπενθύμισε ότι όλοι οι Κινέζοι παραγωγοί-εξαγωγείς είχαν τη δυνατότητα να υποβάλουν αιτήσεις αναγνώρισης καθεστώτος οικονομίας της αγοράς (ΚΟΑ) ώστε να καταστεί δυνατός ο ατομικός υπολογισμός των περιθωρίων ντάμπινγκ. Κανένας από αυτούς τους εξαγωγείς δεν έκανε χρήση της εν λόγω δυνατότητας. Ως εκ τούτου, σύμφωνα με το άρθρο 2 παράγραφος 7 του βασικού κανονισμού, η κανονική αξία καθορίστηκε με βάση τα στοιχεία από ανάλογη χώρα. Συνεπώς, το συγκεκριμένο επιχείρημα απορρίφθηκε.
               
            
                  (54)
               
               
                  Στην αρχική έρευνα, ως ανάλογη χώρα για τον καθορισμό της κανονικής αξίας όσον αφορά τη ΛΔΚ χρησιμοποιήθηκαν οι ΗΠΑ.
               
            
                  (55)
               
               
                  Στην ανακοίνωση για την έναρξη της διαδικασίας, η Επιτροπή ενημέρωσε τα ενδιαφερόμενα μέρη ότι θα πρότεινε τις ΗΠΑ ως ανάλογη χώρα και κάλεσε τα ενδιαφερόμενα μέρη να υποβάλουν τις παρατηρήσεις τους. Επιπλέον, στην ανακοίνωση για την έναρξη της διαδικασίας αναφερόταν ότι άλλοι παραγωγοί σε χώρα με οικονομία της αγοράς μπορεί να βρίσκονταν, μεταξύ άλλων, στην Τουρκία, στα Ηνωμένα Αραβικά Εμιράτα («ΗΑΕ)», στην Ινδία και στη Βραζιλία, και θα εξετάζονταν και αυτοί.
               
            
                  (56)
               
               
                  Το CCCMC διατύπωσε ανησυχίες σχετικά με την καταλληλότητα των ΗΠΑ ως ανάλογης χώρας μετά την κίνηση της διαδικασίας της υπόθεσης. Θεώρησε ότι οι ΗΠΑ δεν ήταν κατάλληλη ανάλογη χώρα υποστηρίζοντας ότι μεταξύ της Κίνας και των ΗΠΑ υπήρχε απόκλιση από την άποψη της οικονομικής ανάπτυξης και ότι η κατανάλωση κεραμικών πλακιδίων στην αγορά δαπέδων στις ΗΠΑ ήταν χαμηλή. Το CCCMC διατύπωσε την άποψη ότι η επιλογή της Βραζιλίας, της Ινδίας, του Μεξικού και της Τουρκίας ως ανάλογης χώρας θα ήταν περισσότερο ενδεδειγμένη, στο μέτρο που οι εν λόγω χώρες και η ΛΔΚ είχαν παρόμοια επίπεδα ανάπτυξης και συγκρίσιμη εγχώρια κατανάλωση.
               
            
                  (57)
               
               
                  Όσον αφορά τις ΗΠΑ, η CET υποστήριξε ότι υπήρχε υψηλό επίπεδο ανταγωνισμού στην εγχώρια αγορά σε ευρύ φάσμα προϊόντων, τα οποία ήταν πλήρως συγκρίσιμα με αυτά που εξάγονταν από τη ΛΔΚ. Επιπλέον, ισχυρίστηκε ότι η πρόσβαση σε πρώτες ύλες και σε ενεργειακούς πόρους ήταν παρόμοια μεταξύ των ΗΠΑ και της ΛΔΚ και ότι οι ποσότητες που πωλούνταν στην εγχώρια αγορά των ΗΠΑ καθιστούσαν τις ΗΠΑ αντιπροσωπευτική επιλογή ανάλογης χώρας.
               
            
                  (58)
               
               
                  Σε συνέχεια των παρατηρήσεων αυτών, η Επιτροπή επικοινώνησε με τις αντιπροσωπείες των προαναφερόμενων χωρών, καθώς και των χωρών με τον υψηλότερο όγκο εισαγωγών κεραμικών πλακιδίων στην Ένωση, προκειμένου να ζητήσει τη βοήθειά τους για τον προσδιορισμό παραγωγών στις αντίστοιχες χώρες τους οι οποίοι θα μπορούσαν να κληθούν να συνεργαστούν ως παραγωγοί ανάλογης χώρας. Επιπλέον, αιτήματα συνεργασίας εστάλησαν σε γνωστούς παραγωγούς και ενώσεις παραγωγών ανάλογης χώρας.
               
            
                  (59)
               
               
                  Δέκα παραγωγοί εξέφρασαν την προθυμία τους να συνεργαστούν στην έρευνα. Βρίσκονταν στις ΗΠΑ (3), στη Βραζιλία (2) και στην Ινδία (5) αντίστοιχα. Η Επιτροπή απέστειλε σε αυτούς το ερωτηματολόγιο ανάλογης χώρας στις 20 Ιανουαρίου 2017. Καμία απάντηση δεν ελήφθη από την Ινδία. Όσον αφορά τους παραγωγούς-εξαγωγείς από τη Βραζιλία, ένας παραγωγός δεν απάντησε και ο δεύτερος απέσυρε τη συνεργασία του. Από τις ΗΠΑ, ένας παραγωγός απέσυρε τη συνεργασία του και δύο παραγωγοί συμπλήρωσαν το ερωτηματολόγιο.
               
            
                  (60)
               
               
                  Με βάση τις διαθέσιμες πληροφορίες, η Επιτροπή κατέληξε στο συμπέρασμα ότι οι ΗΠΑ είχαν σημαντική παραγωγή και ικανοποιητικό επίπεδο ανταγωνισμού στην εγχώρια αγορά τους. Η εγχώρια κατανάλωση των ΗΠΑ ήταν περίπου 254 εκατ. m2. Υπήρχαν τουλάχιστον 28 εγχώριοι παραγωγοί. Επιπλέον, οι εισαγωγές, οι οποίες προέρχονται κυρίως από την Κίνα, αντιπροσωπεύουν το 68 % της κατανάλωσης (επί συνολικού όγκου εισαγωγών 49 εκατ. m2). Πέραν της επιβολής τελωνειακού δασμού της τάξης του 8,5 %-10 %, δεν ισχύουν περιορισμοί για τις εισαγωγές. Οι παραγωγοί των ΗΠΑ χρησιμοποιούσαν παρόμοια διαδικασία παραγωγής με τους Κινέζους παραγωγούς-εξαγωγείς που συμμετείχαν στο δείγμα. Οι συνεργαζόμενοι παραγωγοί των ΗΠΑ ανέφεραν ως εγχώριες πωλήσεις 2,0 και 2,9 εκατ. m2 αντίστοιχα.
               
            
                  (61)
               
               
                  Μετά τη γνωστοποίηση το CCCMC ισχυρίστηκε ότι, σε κάθε περίπτωση, οι ΗΠΑ δεν αποτελούν κατάλληλη ανάλογη χώρα και ότι η Επιτροπή δεν χρησιμοποίησε χώρα στην οποία η τιμή ομοειδούς προϊόντος να διαμορφώνεται σε περιστάσεις όσον το δυνατόν παρόμοιες με αυτές στη χώρα εξαγωγής.
               
            
                  (62)
               
               
                  Όσον αφορά τον συγκεκριμένο ισχυρισμό, υπενθυμίζεται πρώτα ότι η Επιτροπή επικοινώνησε με τις επίσημες αντιπροσωπείες και/ή τους παραγωγούς στη Βραζιλία, την Ινδία, την Ινδονησία, τη Μαλαισία, το Μεξικό, τη Ρωσία, τη Σερβία, την Ταϊλάνδη, την Τυνησία, την Τουρκία, τα ΗΑΕ και τις ΗΠΑ. Ωστόσο, όπως περιγράφεται στην αιτιολογική σκέψη 59, συνεργάστηκαν μόνο δύο παραγωγοί.
               
            
                  (63)
               
               
                  Όπως αναφέρεται στην αιτιολογική σκέψη 60, οι ΗΠΑ κρίθηκαν κατάλληλες ως ανάλογη χώρα διότι είχαν σημαντική παραγωγή και κατανάλωση και ικανοποιητικό επίπεδο ανταγωνισμού στην εγχώρια αγορά τους. Ως εκ τούτου, ο ισχυρισμός απορρίφθηκε.
               
            
                  (64)
               
               
                  Μετά τη γνωστοποίηση, ένας εισαγωγέας διατύπωσε ανησυχίες σχετικά με την επιλογή δύο παραγωγών των ΗΠΑ που συνδέονταν με παραγωγούς της Ένωσης και τον καθορισμό της κανονικής αξίας για τη ΛΔΚ με βάση τους δύο αυτούς παραγωγούς. Ως εκ τούτου, ο αντικειμενικός χαρακτήρας των στοιχείων που συλλέχθηκαν από τους εν λόγω παραγωγούς μπορεί να είναι αμφισβητήσιμος.
               
            
                  (65)
               
               
                  Η Επιτροπή παρατήρησε ότι ακόμη και αν ένας παραγωγός στην ανάλογη χώρα συνδέεται με παραγωγό της Ένωσης, ο δεσμός αυτός δεν ακυρώνει ούτε επηρεάζει τον καθορισμό της κανονικής αξίας (9).
               
            
                  (66)
               
               
                  Με βάση τα ανωτέρω και ελλείψει άλλων παρατηρήσεων, η Επιτροπή κατέληξε στο συμπέρασμα ότι οι ΗΠΑ ήταν κατάλληλη ανάλογη χώρα βάσει του άρθρου 2 παράγραφος 7 στοιχείο α) του βασικού κανονισμού.
               
            β)   Κανονική αξία
      
                  (67)
               
               
                  Οι πληροφορίες που λήφθηκαν από τους δύο συνεργαζόμενους παραγωγούς στην ανάλογη χώρα χρησιμοποιήθηκαν ως βάση για τον καθορισμό της κανονικής αξίας.
               
            
                  (68)
               
               
                  Σύμφωνα με το άρθρο 2 παράγραφος 2 του βασικού κανονισμού, η Επιτροπή εξέτασε πρώτα κατά πόσον ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες που πραγματοποιήθηκαν από τους συνεργαζόμενους παραγωγούς της ανάλογης χώρας κατά την περίοδο της έρευνας επανεξέτασης ήταν αντιπροσωπευτικός. Για τον σκοπό αυτό, ο συνολικός όγκος των πωλήσεών τους συγκρίθηκε με τον συνολικό όγκο του υπό εξέταση προϊόντος τον οποίο εξήγαγε στην Ένωση κάθε Κινέζος παραγωγός-εξαγωγέας που συμμετείχε στο δείγμα. Στη βάση αυτή, η Επιτροπή διαπίστωσε ότι το ομοειδές προϊόν πωλήθηκε σε αντιπροσωπευτικές ποσότητες στην εγχώρια αγορά των ΗΠΑ.
               
            
                  (69)
               
               
                  Δεύτερον, η Επιτροπή συνέκρινε, ανά τύπο προϊόντος, τον όγκο πωλήσεων στην αγορά των ΗΠΑ με τον όγκο εξαγωγών στην Ένωση κάθε Κινέζου παραγωγού-εξαγωγέα που συμμετείχε στο δείγμα. Από τη σύγκριση αυτή προέκυψε ότι δύο τύποι προϊόντων που είναι άμεσα συγκρίσιμοι δεν πωλούνταν σε αντιπροσωπευτικές ποσότητες στις ΗΠΑ. Ως εκ τούτου, η κανονική αξία των δύο αυτών τύπων προϊόντων κατασκευάστηκε με βάση τα έξοδα Π&ΓΔ, το κέρδος και τις προσαρμογές κατά τις συνήθεις εμπορικές πράξεις
               
            
                  (70)
               
               
                  Μετά τη γνωστοποίηση, το CCCMC ισχυρίστηκε ότι δεν έχει νόημα να συγκριθεί ο όγκος πωλήσεων των παραγωγών της ανάλογης χώρας στην εγχώρια αγορά τους με τον όγκο των εξαγωγικών πωλήσεων των Κινέζων παραγωγών-εξαγωγέων διότι δεν υπάρχει καμία σύνδεση μεταξύ τους. Ως εκ τούτου, η ανάλυση που διενεργήθηκε από την Επιτροπή δεν παρείχε κανένα στοιχείο σχετικά με την αντιπροσωπευτικότητα των εγχωρίων πωλήσεων των ΗΠΑ για τους συγκεκριμένους τύπους προϊόντων.
               
            
                  (71)
               
               
                  Κατ' αναλογία προς την περίπτωση υπολογισμού της ζημίας σε οικονομίες της αγοράς, η Επιτροπή εξακρίβωσε αν οι συναλλαγές πραγματοποιήθηκαν σε επαρκείς ποσότητες σε επίπεδο μεμονωμένου τύπου προϊόντος σύμφωνα με το άρθρο 2 παράγραφος 2 του βασικού κανονισμού. Δεδομένου ότι οι δύο αυτοί τύποι προϊόντων αντιπροσώπευαν αντίστοιχα ποσοστό 0,70 % και 0,09 % των πωλήσεων των Κινέζων παραγωγών εξαγωγέων, η Επιτροπή έκρινε ότι οι εγχώριες πωλήσεις των ΗΠΑ δεν ήταν αντιπροσωπευτικές και κατασκεύασε την κανονική αξία. Επιπλέον, η Επιτροπή διαπίστωσε ότι η μεθοδολογία που χρησιμοποιήθηκε δεν είχε αντίκτυπο στον προσδιορισμό του περιθωρίου ντάμπινγκ. Ως εκ τούτου, ο ισχυρισμός απορρίπτεται.
               
            
                  (72)
               
               
                  Στη συνέχεια, η Επιτροπή προσδιόρισε το ποσοστό των κερδοφόρων πωλήσεων σε ανεξάρτητους πελάτες στην εγχώρια αγορά για κάθε τύπο προϊόντος κατά τη διάρκεια της περιόδου της έρευνας επανεξέτασης, προκειμένου να αποφασίσει αν θα χρησιμοποιηθούν οι πραγματικές εγχώριες πωλήσεις για τον υπολογισμό της κανονικής αξίας σύμφωνα με το άρθρο 2 παράγραφος 4 του βασικού κανονισμού.
               
            
                  (73)
               
               
                  Η κανονική αξία βασίζεται στην πραγματική εγχώρια τιμή ανά τύπο προϊόντος, ανεξάρτητα από το αν οι εν λόγω πωλήσεις είναι κερδοφόρες ή όχι, εάν:
                  
                              —
                           
                           
                              ο όγκος πωλήσεων του τύπου προϊόντος που πωλήθηκε σε καθαρή τιμή πώλησης ίση ή μεγαλύτερη από το υπολογισμένο κόστος παραγωγής αντιπροσώπευε πάνω από το 80 % του συνολικού όγκου των πωλήσεων του εν λόγω τύπου προϊόντος· και
                           
                        
                              —
                           
                           
                              η σταθμισμένη μέση τιμή πώλησης του συγκεκριμένου τύπου προϊόντος είναι ίση ή υψηλότερη από το μοναδιαίο κόστος παραγωγής.
                           
                        
            
                  (74)
               
               
                  Στην περίπτωση αυτή, η κανονική αξία είναι ο σταθμισμένος μέσος όρος των τιμών όλων των εγχώριων πωλήσεων του εν λόγω τύπου προϊόντος κατά τη διάρκεια της ΠΕ.
               
            
                  (75)
               
               
                  Η κανονική αξία είναι η πραγματική εγχώρια τιμή ανά τύπο προϊόντος μόνο των κερδοφόρων εγχώριων πωλήσεων των τύπων προϊόντος κατά την ΠΕ, αν:
                  
                              —
                           
                           
                              ο όγκος των κερδοφόρων πωλήσεων του τύπου προϊόντος αντιπροσωπεύει το πολύ 80 % του συνολικού όγκου των πωλήσεων του τύπου αυτού· ή
                           
                        
                              —
                           
                           
                              η σταθμισμένη μέση τιμή του συγκεκριμένου τύπου προϊόντος είναι χαμηλότερη από το μοναδιαίο κόστος παραγωγής.
                           
                        
            
                  (76)
               
               
                  Από την ανάλυση των εγχώριων πωλήσεων προέκυψε ότι οι κανονικές αξίες 10 τύπων προϊόντων καθορίστηκαν με βάση τη μέθοδο που αναφέρεται στην αιτιολογική σκέψη 74 και 7 τύπων προϊόντων καθορίστηκαν με βάση τη μέθοδο που αναφέρεται στην αιτιολογική σκέψη 75.
               
            
                  (77)
               
               
                  Οι συνεργαζόμενοι παραγωγοί των ΗΠΑ ανέφεραν συνολικά δεκαεπτά τύπους προϊόντων, ενώ οι Κινέζοι συνεργαζόμενοι παραγωγοί-εξαγωγείς ανέφεραν συνολικά δεκαπέντε τύπους προϊόντων. Ωστόσο, από τη σύγκριση μεταξύ των τύπων προϊόντων που εξήχθησαν από τους Κινέζους και πωλήθηκαν από τους παραγωγούς των ΗΠΑ προέκυψε ότι υπήρχε ακριβής αντιστοιχία μόνο για δύο τύπους προϊόντων. Ο περιορισμένος αριθμός αντίστοιχων τύπων προϊόντων εξηγήθηκε από τον μάλλον περίπλοκο ορισμό των τύπων προϊόντων που περιλαμβάνει επτά χαρακτηριστικά και 672 πιθανούς συνδυασμούς (μεταξύ των οποίων, ενδεικτικά, πορσελάνη/μη πορσελάνη, επτά είδη επιφανειών εργασίας, παρουσία μονής/διπλής ή καθόλου σμάλτωσης). Δεδομένου ότι αποτελεί απαίτηση να λαμβάνεται υπόψη το 100 % των εξαγωγικών πωλήσεων κατά τους υπολογισμούς του ντάμπινγκ, για σκοπούς αντιστοιχίας έπρεπε να πραγματοποιηθούν ορισμένες προσαρμογές.
               
            
                  (78)
               
               
                  Πρώτον, η Επιτροπή αποφάσισε να αυξήσει τη συγκρισιμότητα κατασκευάζοντας τις κανονικές αξίες πρόσθετων τύπων προϊόντων. Στο πλαίσιο αυτό, υπενθυμίζεται ότι οι Κινέζοι συνεργαζόμενοι παραγωγοί-εξαγωγείς πώλησαν δύο τύπους προϊόντων από μη πορσελάνη στην Ένωση (που αντιπροσωπεύουν περίπου το 6 % της συνολικής εξαχθείσας ποσότητας στην Ένωση). Ωστόσο, οι παραγωγοί της ανάλογης χώρας (ΗΠΑ) δεν παρήγαγαν τέτοιου είδους τύπους προϊόντων από μη πορσελάνη. Ως εκ τούτου, η Επιτροπή αποφάσισε να κατασκευάσει το κόστος κατασκευής για τύπους προϊόντων που δεν κατασκευάζονταν από πορσελάνη συγκρίνοντας το κόστος του κλάδου παραγωγής της Ένωσης για προϊόντα πορσελάνης και μη. Διαπιστώθηκε ότι το κόστος κατασκευής τύπων προϊόντων εκτός πορσελάνης ήταν χαμηλότερο κατά 30 % από αυτό των τύπων προϊόντων από πορσελάνη. Η αναλογία που προέκυψε εφαρμόστηκε στους δεκαεπτά τύπους προϊόντων που αναφέρθηκαν από τους παραγωγούς των ΗΠΑ, προκειμένου να αντιστοιχιστούν με τους τύπους προϊόντων που ανέφεραν οι Κινέζοι παραγωγοί-εξαγωγείς.
               
            
                  (79)
               
               
                  Όσον αφορά τα μη σμαλτωμένα κεραμικά πλακίδια, οι Κινέζοι παραγωγοί-εξαγωγείς ανέφεραν πωλήσεις (τεσσάρων τύπων προϊόντων που αντιστοιχούν περίπου στο 56 % της συνολικής ποσότητας που εξήχθη στην Ένωση) για τις οποίες δεν υπήρχε ακριβής αντιστοιχία με τους τύπους προϊόντων που πωλήθηκαν από τους συνεργαζόμενους παραγωγούς των ΗΠΑ. Εφαρμόζοντας την ίδια μεθοδολογία που περιγράφεται στην αιτιολογική σκέψη 78 ανωτέρω, η Επιτροπή κατασκεύασε το κόστος κατασκευής τύπων προϊόντων από πορσελάνη με μονή σμάλτωση συγκρίνοντας το κόστος του κλάδου παραγωγής της Ένωσης για πορσελάνη με μονή σμάλτωση και μη σμαλτωμένη πορσελάνη. Διαπιστώθηκε ότι το κόστος κατασκευής μη σμαλτωμένων κεραμικών πλακιδίων ήταν χαμηλότερο κατά 6 % από αυτό των τύπων προϊόντων με μονή σμάλτωση. Η αναλογία που προέκυψε εφαρμόστηκε στους δεκαεπτά τύπους προϊόντων που αναφέρθηκαν από τους παραγωγούς των ΗΠΑ.
               
            
                  (80)
               
               
                  Με βάση τις πρόσθετες κατασκευασμένες κανονικές αξίες, για 3 τύπους προϊόντων υπήρξε αντιστοιχία μεταξύ των τύπων προϊόντων που παρήγαγαν οι παραγωγοί των ΗΠΑ και εκείνων που παρήγαγαν οι Κινέζοι παραγωγοί-εξαγωγείς. Τέλος, όσον αφορά τους τύπους προϊόντων για τους οποίους δεν ήταν δυνατή η ακριβής αντιστοιχία, η Επιτροπή αποφάσισε να συγκρίνει τους τύπους προϊόντων που πωλούνταν από τους Κινέζους παραγωγούς-εξαγωγείς με τύπους προϊόντων των ΗΠΑ με τα πλησιέστερα τεχνικά χαρακτηριστικά και τη φθηνότερη κανονική αξία.
               
            
                  (81)
               
               
                  Μετά τη γνωστοποίηση, δύο ενδιαφερόμενα μέρη ισχυρίστηκαν ότι η Επιτροπή δεν είχε γνωστοποιήσει πληροφορίες σχετικά με τους συγκεκριμένους τύπους προϊόντων του παραγωγού της ανάλογης χώρας. Επιπλέον, ισχυρίστηκαν ότι δεν ήταν σε θέση να προσδιορίσουν αν υπήρχαν διαφορές (που δεν αποτυπώνονταν από τον PCN) οι οποίες έχρηζαν προσαρμογής.
               
            
                  (82)
               
               
                  Η Επιτροπή γνωστοποίησε στα ενδιαφερόμενα μέρη τους υπολογισμούς των κανονικών αξιών ανά τύπους προϊόντων. Όπως αναφέρεται στην αιτιολογική σκέψη 45, οι τύποι προϊόντων καθορίστηκαν με βάση τα ακόλουθα τεχνικά χαρακτηριστικά: απορρόφηση νερού, επεξεργασία (σμαλτωμένα μονού ψησίματος, σμαλτωμένα διπλού ψησίματος ή μη σμαλτωμένα, στιλβωμένα ή μη στιλβωμένα, εάν το σώμα του πλακιδίου ήταν έγχρωμο ή άχρωμο, ρεκτιφιαρισμένο ή μη), μέγεθος της επιφάνειας εργασίας και πρότυπο ποιότητας.
               
            
                  (83)
               
               
                  Κανένα από τα ενδιαφερόμενα μέρη δεν υπέβαλε παρατηρήσεις σχετικά με τον ορισμό των τύπων προϊόντων, ούτε πρότεινε πρόσθετη σχετική μεθοδολογία, ούτε υπέβαλε πρόσθετες πληροφορίες. Η Επιτροπή θεώρησε ότι οι ορισμοί του τύπου προϊόντος ήταν επαρκείς για να αποτυπώσουν όλες τις διαφορές που επηρεάζουν τη συγκρισιμότητα των τιμών. Ως εκ τούτου, ο ισχυρισμός απορρίφθηκε. Επιπλέον, ένας Κινέζος παραγωγός-εξαγωγέας που συμμετείχε στο δείγμα ισχυρίστηκε ότι κατά τον καθορισμό της κατασκευασμένης κανονικής αξίας η Επιτροπή δεν θα έπρεπε να χρησιμοποιήσει το σταθμισμένα μέσα περιθώρια κέρδους και Π&ΓΔ των εγχώριων πωλήσεων που διαπιστώθηκαν στην ανάλογη χώρα, αλλά τα σταθμισμένα μέσα περιθώρια κέρδους και Π&ΓΔ των τύπων προϊόντος με τα πλησιέστερα τεχνικά χαρακτηριστικά.
               
            
                  (84)
               
               
                  Στην παρούσα περίπτωση, οι τύποι προϊόντος που εξάγονταν από το ενδιαφερόμενο μέρος δεν παράγονταν και πωλούνταν στην ανάλογη χώρα. Συνεπώς, η Επιτροπή κατασκεύασε την κανονική αξία με βάση το κόστος παραγωγής των τύπων προϊόντων με τα πλησιέστερα τεχνικά χαρακτηριστικά και, σύμφωνα με το άρθρο 2 παράγραφος 7 του βασικού κανονισμού, με βάση τα μέσα ποσά για τα έξοδα Π&ΓΔ και το κέρδος βάσει πραγματικών στοιχείων σχετικά με την παραγωγή και τις πωλήσεις του ομοειδούς προϊόντος, στο πλαίσιο συνήθων εμπορικών πράξεων, από τους παραγωγούς της ανάλογης χώρας. Ως εκ τούτου, και αυτός ο ισχυρισμός απορρίφθηκε.
               
            γ)   Τιμή εξαγωγής
      
                  (85)
               
               
                  Οι τρεις όμιλοι παραγωγών-εξαγωγέων που συμμετείχαν στο δείγμα εξήγαγαν απευθείας στην Ένωση με τη μορφή απευθείας πώλησης του υπό εξέταση προϊόντος σε ανεξάρτητους πελάτες στην Ένωση. Ως εκ τούτου, η τιμή εξαγωγής καθορίστηκε στην πράγματι πληρωθείσα ή πληρωτέα τιμή για το υπό εξέταση προϊόν κατά την πώλησή του προς εξαγωγή στην Ένωση σύμφωνα με το άρθρο 2 παράγραφος 8 του βασικού κανονισμού κατά την περίοδο της έρευνας επανεξέτασης.
               
            δ)   Σύγκριση
      
                  (86)
               
               
                  Η Επιτροπή πραγματοποίησε σύγκριση μεταξύ της κανονικής αξίας και της τιμής εξαγωγής των παραγωγών-εξαγωγέων του δείγματος βάσει τιμών εκ του εργοστασίου. Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού.
               
            
                  (87)
               
               
                  Σχετικά με τις εγχώριες τιμές των παραγωγών της ανάλογης χώρας, πραγματοποιήθηκαν προσαρμογές για τα εγχώρια έξοδα μεταφοράς, το κόστος πίστωσης, τα έξοδα διεκπεραίωσης, τις δαπάνες συσκευασίας και τις προμήθειες, καθώς και για το επίπεδο του εμπορίου. Όσον αφορά τις τιμές εξαγωγής των παραγωγών-εξαγωγέων που συμμετείχαν στο δείγμα, πραγματοποιήθηκαν προσαρμογές για τα έξοδα μεταφοράς, ασφάλισης, διεκπεραίωσης, το κόστος πίστωσης, τα τραπεζικά έξοδα, τις δαπάνες συσκευασίας, τις επιβαρύνσεις κατά την εισαγωγή, τους δασμούς και τις προμήθειες.
               
            ε)   Περιθώριο ντάμπινγκ
      
                  (88)
               
               
                  Η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος στην ανάλογη χώρα με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος κάθε συνεργαζόμενου ομίλου που συμμετείχε στο δείγμα, σύμφωνα με το άρθρο 2 παράγραφοι 11 και 12 του βασικού κανονισμού.
               
            
                  (89)
               
               
                  Σε αυτή τη βάση, ο σταθμισμένος μέσος όρος των περιθωρίων ντάμπινγκ εκφρασμένος ως ποσοστό της τιμής CIF στα σύνορα της Ένωσης κατά την περίοδο της έρευνας επανεξέτασης, πριν από την καταβολή του δασμού, διαπιστώθηκε ότι κυμαινόταν μεταξύ 66 % και 231 %.
               
            στ)   Συμπέρασμα σχετικά με την πρακτική ντάμπινγκ κατά την περίοδο της έρευνας επανεξέτασης
      
                  (90)
               
               
                  Η Επιτροπή διαπίστωσε ότι οι Κινέζοι παραγωγοί-εξαγωγείς (σε υψηλότερο όγκο από την αρχική έρευνα) συνέχιζαν να εξάγουν κεραμικά πλακίδια στην Ένωση σε τιμές που αποτελούν αντικείμενο ντάμπινγκ κατά την περίοδο της έρευνας επανεξέτασης.
               
            3.   Αποδεικτικά στοιχεία για την πιθανότητα συνέχισης της πρακτικής ντάμπινγκ
      
      
                  (91)
               
               
                  Η Επιτροπή εξέτασε επιπλέον κατά πόσον υπήρχε πιθανότητα συνέχισης του ντάμπινγκ σε περίπτωση λήξης της ισχύος των μέτρων. Στο πλαίσιο αυτό εξέτασε την κινεζική παραγωγική ικανότητα και την πλεονάζουσα παραγωγική ικανότητα, τη συμπεριφορά των Κινέζων εξαγωγέων σε άλλες αγορές, την κατάσταση της εγχώριας αγοράς της Κίνας και την ελκυστικότητα της αγοράς της Ένωσης.
               
            
                  (92)
               
               
                  Όπως αναφέρεται ανωτέρω, αναγγέλθηκαν δεκαεννέα Κινέζοι παραγωγοί-εξαγωγείς ή όμιλοι παραγωγών-εξαγωγέων, οι οποίοι αντιπροσωπεύουν μόνο το 1,5 % της εκτιμώμενης κινεζικής παραγωγικής ικανότητας για το 2015. Οι τρεις Κινέζοι παραγωγοί-εξαγωγείς που συμμετείχαν στο δείγμα και ελέγχθηκαν στο πλαίσιο επιτόπιας επίσκεψης επαλήθευσης αντιπροσώπευαν μικρό μέρος (συγκεκριμένα 0,3 %) της εκτιμώμενης κινεζικής παραγωγής. Ως εκ τούτου, οι πληροφορίες που είχε στη διάθεσή της η Επιτροπή σχετικά με την παραγωγή και την πλεονάζουσα παραγωγική ικανότητα από τους Κινέζους παραγωγούς-εξαγωγείς ήταν περιορισμένες.
               
            
                  (93)
               
               
                  Για τον λόγο αυτό, η πλειονότητα των διαπιστώσεων που παρατίθενται κατωτέρω σχετικά με τη συνέχιση ή την επανάληψη της πρακτικής ντάμπινγκ έπρεπε να βασιστούν σε άλλες πηγές, δηλαδή σε στοιχεία της Eurostat, στην κινεζική βάση δεδομένων εξαγωγών και στις πληροφορίες που υπέβαλε ο κλάδος παραγωγής της Ένωσης στην αίτηση επανεξέτασης. Από την ανάλυση των πληροφοριών αυτών προέκυψαν τα εξής:
               
            α)   Παραγωγική ικανότητα και πλεονάζουσα παραγωγική ικανότητα στη ΛΔΚ
      
                  (94)
               
               
                  Οι Κινέζοι παραγωγοί διαθέτουν μεγάλη εγκατεστημένη ικανότητα παραγωγής κεραμικών πλακιδίων, η οποία συνεχίζει να υπερβαίνει κατά πολύ την παραγωγική ικανότητα της Ένωσης. Την τελευταία δεκαετία, οι Κινέζοι παραγωγοί έχουν αυξήσει σημαντικά την παραγωγή, έχουν προσθέσει παραγωγική ικανότητα και συνεχίζουν να το πράττουν. Η κινεζική παραγωγική ικανότητα κεραμικών πλακιδίων αυξήθηκε κατά σχεδόν 30 % μεταξύ 2011 και 2014, από 10,8 σε 13,9 δισεκατ. m2. Επιπλέον, ο αριθμός των παραγωγών κεραμικών πλακιδίων αυξήθηκε σημαντικά κατά σχεδόν 20 % μεταξύ 2014 και 2016, από 1 452 το 2014 σε 1 777. Η παραγωγική ικανότητα για το 2016 εκτιμήθηκε σε περίπου 17 δισεκατ. m2 μέσω παρεκβολής της παραγωγικής ικανότητας από τον αριθμό των εταιρειών παραγωγής (10).
               
            
                  (95)
               
               
                  Σύμφωνα με την ίδια κινεζική στατιστική πηγή, η πραγματική παραγωγή αυξήθηκε από 8,7 δισεκατ. m2 το 2011 σε 11,1 δισεκατ. m2 το 2016, ήτοι κατά 2,4 δισεκατ. m2 εντός της περιόδου. Ωστόσο, η παραγωγή κεραμικών πλακιδίων δεν αυξήθηκε με τον ίδιο ρυθμό σε σύγκριση με την εγκατεστημένη κινεζική ικανότητα παραγωγής κεραμικών πλακιδίων κατά την εν λόγω περίοδο: η παραγωγική ικανότητα αυξήθηκε κατά 6,2 δισεκατ. m2 (από 10,8 δισεκατ. m2 το 2011 σε 17 δισεκατ. m2 το 2016). Ως εκ τούτου, η πλεονάζουσα παραγωγική ικανότητα αυξήθηκε από 20 % το 2011 σε 35 % στο τέλος του 2016, αύξηση η οποία αντιστοιχεί σε 3,8 δισεκατ. m2. Αυτή η πλεονάζουσα παραγωγική ικανότητα είναι κατά πολύ υψηλότερη από τη συνολική κατανάλωση της Ένωσης, η οποία ανήλθε σε περίπου 879 εκατ. m2 κατά την ΠΕΕ.
               
            
                  (96)
               
               
                  Επιπλέον, από τις πληροφορίες που συλλέχθηκαν κατά την επιτόπια επαλήθευση προέκυψε ότι κατά την περίοδο 2013-ΠΕΕ, το ποσοστό χρησιμοποίησης της ικανότητας των ελεγχθέντων παραγωγών-εξαγωγέων μειώθηκε από 74 % σε 54 %, ενώ ο αριθμός των απασχολουμένων προσώπων μειώθηκε κατά 25 %. Οι παραγωγοί σταμάτησαν την παραγωγή για διάστημα δύο μηνών κατά το πρώτο τρίμηνο του 2017 καθώς τα αποθέματα ανήλθαν σε επίπεδο που αντιπροσωπεύει το 67 % της συνολικής παραγωγής κατά την ΠΕΕ. Στο τέλος της ΠΕΕ, οι τρεις παραγωγοί-εξαγωγείς που συμμετείχαν στο δείγμα είχαν αποθηκεύσει στις εγκαταστάσεις τους 23 εκατ. m2 (κατά την ΠΕΕ, η Ένωση εισήγαγε από την Κίνα 15 εκατ. m2).
               
            
                  (97)
               
               
                  Συνοπτικά, δεδομένου ότι η Κίνα έχει μεγάλη διαθέσιμη παραγωγική ικανότητα και, συνεπώς, τη δυνατότητα να αυξάνει τον όγκο παραγωγής της σε σύντομο χρονικό διάστημα, η κατάργηση των τρεχόντων μέτρων είναι πιθανό να οδηγήσει σε αύξηση των κινεζικών εισαγωγών σε χαμηλές τιμές που αποτελούν αντικείμενο ντάμπινγκ στην αγορά της Ένωσης.
               
            β)   Συμπεριφορά των Κινέζων εξαγωγέων στις αγορές τρίτων χωρών
      
                  (98)
               
               
                  Οι Κινέζοι παραγωγοί εξάγουν σημαντικές ποσότητες κεραμικών πλακιδίων σε τρίτες χώρες εκτός της Ένωσης, ειδικότερα στις Φιλιππίνες, στις ΗΠΑ, στη Σαουδική Αραβία, στη Νότια Κορέα, στην Ινδονησία, στην Ταϊλάνδη και στην Αυστραλία.
               
            
                  (99)
               
               
                  Η Επιτροπή συνέκρινε τη μέση τιμή πώλησης του υπό εξέταση προϊόντος από τους εν λόγω παραγωγούς στις κύριες εξαγωγικές αγορές που αναφέρονται ανωτέρω κατά την περίοδο της έρευνας επανεξέτασης με τη μέση τιμή εξαγωγής στην αγορά της Ένωσης. Η εν λόγω σύγκριση πραγματοποιήθηκε με βάση τις πληροφορίες που παρασχέθηκαν από την κινεζική βάση δεδομένων εξαγωγών, στην οποία οι αξίες των εξαγωγών εκφράζονται σε δολάρια ΗΠΑ και με βάση τιμές FOB. Οι ποσότητες εκφράζονται σε χιλιόγραμμα.
               
            
                  (100)
               
               
                  Οι τιμές εξαγωγής στην Ένωση ήταν σημαντικά υψηλότερες σε σύγκριση με τις άλλες κύριες εξαγωγικές αγορές. Η μέση τιμή εξαγωγής στην Ένωση ήταν περίπου 0,46 USD το κιλό, ενώ όσον αφορά τους άλλους κύριους προορισμούς οι μέσες τιμές ανέρχονταν σε περίπου 0,34 USD το κιλό.
               
            
                  (101)
               
               
                  Σύμφωνα με την κινεζική βάση δεδομένων εξαγωγών, οι τιμές πώλησης προς τον υπόλοιπο κόσμο μειώθηκαν περαιτέρω μετά την ΠΕΕ. Κατά το δεύτερο εξάμηνο του 2016, οι μέσες τιμές εξαγωγής προς τις κύριες εξαγωγικές αγορές σημείωσαν πτώση σε σύγκριση με τις τιμές εξαγωγής κατά την ΠΕΕ (– 37 % για τις Φιλιππίνες, – 26 % για τη Σαουδική Αραβία, – 22 % για τις ΗΠΑ και περίπου – 13 % για τη Νότια Κορέα και την Αυστραλία).
               
            γ)   Ελκυστικότητα της αγοράς της Ένωσης
      
                  (102)
               
               
                  Η εκτιμώμενη ζήτηση στην Ένωση αποτελεί μικρό μόνο μέρος της διαθέσιμης πλεονάζουσας παραγωγικής ικανότητας της κινεζικής εγχώριας αγοράς. Πριν από τη θέσπιση των μέτρων, η Ένωση αποτελούσε παραδοσιακή εξαγωγική αγορά για την Κίνα. Κατά την αρχική έρευνα, η Επιτροπή διαπίστωσε ότι οι κινεζικές εισαγωγές είχαν ανέλθει σε 65 εκατ. m2 ετησίως, ποσότητα υπερτριπλάσια του τρέχοντος επιπέδου εξαγωγών τους στην ΕΕ. Επί του παρόντος, η μέση τιμή στην αγορά της Ένωσης (0,46 USD/kg) είναι επίσης υψηλότερη από τη μέση κινεζική τιμή εξαγωγής (0,34 USD/kg) στις κύριες εξαγωγικές αγορές της. Ως εκ τούτου, είναι πιθανό οι Κινέζοι παραγωγοί να προσπαθήσουν να αυξήσουν τις πωλήσεις τους στην Ένωση, χρησιμοποιώντας τη διαθέσιμη ικανότητά τους, εάν λήξει η ισχύς των μέτρων.
               
            δ)   Συμπέρασμα σχετικά με την πρακτική ντάμπινγκ και την πιθανότητα συνέχισης του ντάμπινγκ
      
                  (103)
               
               
                  Από την έρευνα προέκυψε ότι οι τιμές των κινεζικών εξαγωγών κεραμικών πλακιδίων στην Ένωση και στις κύριες εξαγωγικές αγορές της ΛΔΚ ήταν χαμηλότερες από την κανονική αξία που διαπιστώθηκε κατά την ΠΕΕ. Επιπλέον, η παραγωγική ικανότητα και η παραγωγή εξακολουθούσαν να αυξάνονται στην Κίνα. Ο όγκος εξαγωγών τους ήταν γενικά σταθερός και δεν υπάρχουν ενδείξεις ότι η κινεζική εγχώρια κατανάλωση θα ήταν σε θέση να απορροφήσει τις τεράστιες ποσότητες που παράγονται και βρίσκονται σε απόθεμα. Ούτε τα ενδιαφερόμενα μέρη μπόρεσαν να εξηγήσουν πώς θα μπορούσαν οι ποσότητες αυτές να απορροφηθούν με άλλον τρόπο χωρίς κίνδυνο για την Ένωση.
               
            
                  (104)
               
               
                  Σε αυτή τη βάση και ελλείψει παρατηρήσεων από τα ενδιαφερόμενα μέρη, είναι πιθανό να εξαχθούν στην Ένωση σημαντικές ποσότητες κινεζικών κεραμικών πλακιδίων σε τιμές που αποτελούν αντικείμενο ντάμπινγκ σε περίπτωση λήξης της ισχύος των μέτρων.
               
            Δ.   ΚΛΑΔΟΣ ΠΑΡΑΓΩΓΗΣ ΤΗΣ ΕΝΩΣΗΣ
      
      
                  (105)
               
               
                  Ο κλάδος παραγωγής της Ένωσης δεν υπέστη μεγάλες διαρθρωτικές αλλαγές στο διάστημα που μεσολάβησε από την αρχική έρευνα. Ο κλάδος παραγωγής εξακολουθεί να είναι σε μεγάλο βαθμό κατακερματισμένος και οι μικρές και μεσαίου μεγέθους επιχειρήσεις αντιπροσωπεύουν από κοινού σημαντικό μερίδιο της αγοράς (66 % με βάση τον όγκο παραγωγής το 2015). Το ομοειδές προϊόν κατασκευαζόταν από 500 περίπου παραγωγούς της Ένωσης κατά την περίοδο της έρευνας επανεξέτασης. Οι παραγωγοί αυτοί αποτελούν τον κλάδο παραγωγής της Ένωσης («ενωσιακή βιομηχανία») κατά την έννοια του άρθρου 4 παράγραφος 1 του βασικού κανονισμού.
               
            
                  (106)
               
               
                  Όπως περιγράφεται στην αιτιολογική σκέψη 20, η Επιτροπή έλαβε υπόψη τον υψηλό κατακερματισμό του κλάδου παραγωγής της Ένωσης κατά την επιλογή δείγματος παραγωγών της Ένωσης, προκειμένου να αντιπροσωπεύονται εταιρείες από κάθε τομέα. Για να αντικατοπτριστεί το αντίστοιχο μερίδιο (συντελεστής στάθμισης) κάθε τμήματος στη συνολική παραγωγή της Ένωσης και προκειμένου να σχηματιστεί αντιπροσωπευτική εικόνα της κατάστασης του κλάδου παραγωγής της Ένωσης, η Επιτροπή χρησιμοποίησε το σχετικό μερίδιο (συντελεστής στάθμισης) για τη στάθμιση ορισμένων μικροοικονομικών δεικτών (βλέπε αιτιολογική σκέψη 144) των εταιρειών που συμμετείχαν στο δείγμα στο συγκεκριμένο τμήμα, σύμφωνα με τη μεθοδολογία που χρησιμοποιήθηκε στην αρχική έρευνα.
               
            
                  (107)
               
               
                  Οι συντελεστές στάθμισης καθορίστηκαν με βάση δεδομένα που παρασχέθηκαν από τον αιτούντα, και συγκεκριμένα τους όγκους παραγωγής για το 2015 εταιρειών που αντιπροσώπευαν το 79 % της παραγωγής της Ένωσης (11). Οι συντελεστές στάθμισης είχαν ως εξής: εταιρείες από τον τομέα των μικρών εταιρειών με παραγωγή μικρότερη από πέντε εκατομμύρια τετραγωνικά μέτρα αντιπροσώπευαν το 41 % της συνολικής παραγωγής της Ένωσης· εταιρείες από τον τομέα των μεσαίου μεγέθους εταιρειών με παραγωγή μεταξύ πέντε και δέκα εκατομμύρια τετραγωνικά μέτρα αντιπροσώπευαν το 25 % της συνολικής παραγωγής της Ένωσης και εταιρείες από τον τομέα των μεγάλων εταιρειών αντιπροσώπευαν το 34 % της συνολικής παραγωγής της Ένωσης.
               
            E.   Η ΚΑΤΑΣΤΑΣΗ ΣΤΗΝ ΑΓΟΡΑ ΤΗΣ ΕΝΩΣΗΣ
      
      1.   Κατανάλωση της Ένωσης
      
      
                  (108)
               
               
                  Η κατανάλωση της Ένωσης καθορίστηκε με την προσθήκη των καθαρών πωλήσεων της Ένωσης στις εισαγωγές από τη ΛΔΚ και τρίτες χώρες. Οι όγκοι παραγωγής βασίστηκαν σε στοιχεία της Eurostat και στοιχεία που λήφθηκαν από μέλη της CET.
               
            
                  (109)
               
               
                  Κατά την εξεταζόμενη περίοδο η κατανάλωση της Ένωσης εξελίχθηκε ως εξής:
                  
                     Πίνακας 1
                  
                  
                     Κατανάλωση της Ένωσης
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Όγκος (χιλιάδες m2)
                           
                           
                              750 158 
                           
                           
                              837 188 
                           
                           
                              851 104 
                           
                           
                              878 968 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 112
                              
                           
                           
                              
                                 113
                              
                           
                           
                              
                                 117
                              
                           
                        
                              
                                 Πηγή: Eurostat, CET
                           
                        
            
                  (110)
               
               
                  Η κατανάλωση της Ένωσης αυξήθηκε κατά την εξεταζόμενη περίοδο. Η μεγαλύτερη αύξηση (12 %) σημειώθηκε μεταξύ 2013 και 2014 από 750 εκατ. m2 σε περίπου 837 εκατ. m2. Συνολικά, κατά την εξεταζόμενη περίοδο, η κατανάλωση αυξήθηκε κατά 17 % από 750 εκατ. m2 σε περίπου 879 εκατ. m2 κατά την ΠΕΕ.
               
            
                  (111)
               
               
                  Σε σύγκριση με την περίοδο που εξετάστηκε κατά την αρχική έρευνα, η κατανάλωση εξακολουθούσε ωστόσο να είναι κατά 37 % χαμηλότερη κατά την ΠΕΕ σε σύγκριση με το 2007, οπότε και ανήλθε σε περίπου 1,4 δισεκατ. m2. Αιτία της πτώσης της κατανάλωσης μετά το 2007 ήταν η συρρίκνωση της εγχώριας κατανάλωσης κατόπιν της κρίσης στη ζώνη του ευρώ και της σημαντικής επακόλουθης ύφεσης στον κατασκευαστικό τομέα (12).
               
            2.   Εισαγωγές από τη ΛΔΚ στην Ένωση
      
      2.1.   Όγκος, τιμή και μερίδιο αγοράς των εισαγωγών από τη ΛΔΚ
      
      
                  (112)
               
               
                  Οι όγκοι και το μερίδιο αγοράς των εισαγωγών βασίστηκαν σε στοιχεία της Eurostat.
               
            
                  (113)
               
               
                  Κατά την εξεταζόμενη περίοδο ο όγκος και το μερίδιο αγοράς των εισαγωγών από τη ΛΔΚ εξελίχθηκαν ως εξής:
                  
                     Πίνακας 2
                  
                  
                     Όγκος και μερίδιο αγοράς των εισαγωγών από τη ΛΔΚ
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Όγκος εισαγωγών (χιλιάδες m2)
                           
                           
                              22 691 
                           
                           
                              23 244 
                           
                           
                              18 167 
                           
                           
                              15 057 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 80
                              
                           
                           
                              
                                 66
                              
                           
                        
                              Μερίδιο αγοράς (%)
                           
                           
                              3,02
                           
                           
                              2,78
                           
                           
                              2,13
                           
                           
                              1,70
                           
                        
                              
                                 Πηγή: Eurostat
                           
                        
            
                  (114)
               
               
                  Μετά την επιβολή των δασμών αντιντάμπινγκ οι εισαγωγές κεραμικών πλακιδίων από τη ΛΔΚ μειώθηκαν σημαντικά (13). Ωστόσο, οι κινεζικές εισαγωγές εξακολουθούσαν να έχουν παρουσία στην αγορά της Ένωσης και κατά την ΠΕΕ αντιστοιχούσαν σε περίπου 15 εκατ. m2 από πλευράς όγκου εισαγωγών και σε 1,7 % ως ποσοστό μεριδίου της αγοράς.
               
            
                  (115)
               
               
                  Οι όγκοι εισαγωγών από τη ΛΔΚ μειώθηκαν κατά 34 % κατά την ΠΕΕ σε σύγκριση με το 2013, από σχεδόν 22,7 εκατ. m2 σε περίπου 15 εκατ. m2. Το μερίδιο αγοράς των κινεζικών εισαγωγών σημείωσε πτώση από 3,2 % το 2013 σε περίπου 1,7 % κατά την ΠΕΕ.
               
            2.2.   Τιμές των εισαγωγών και υποτιμολόγηση
      
      
                  (116)
               
               
                  Κατά την εξεταζόμενη περίοδο η μέση τιμή των εισαγωγών από τη ΛΔΚ εξελίχθηκε ως εξής:
                  
                     Πίνακας 3
                  
                  
                     Μέση τιμή εισαγωγών από τη ΛΔΚ
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Μέση τιμή CIF στα σύνορα της Ένωσης, σε EUR/m2
                              
                           
                           
                              5,07
                           
                           
                              5,44
                           
                           
                              6,13
                           
                           
                              5,78
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 107
                              
                           
                           
                              
                                 121
                              
                           
                           
                              
                                 114
                              
                           
                        
                              
                                 Πηγή: Eurostat
                           
                        
            
                  (117)
               
               
                  Οι μέσες τιμές εισαγωγής από τη ΛΔΚ αυξήθηκαν κατά 14 % κατά την εξεταζόμενη περίοδο, από 5,07 EUR/m2 σε 5,78 EUR/m2, ενώ η υψηλότερη τιμή καταγράφηκε το 2015, έτος κατά το οποίο η τιμή αυξήθηκε κατά 21 % σε 6,13 EUR/m2.
               
            
                  (118)
               
               
                  Για τον σκοπό της ανάλυσης των πωλήσεων σε χαμηλότερες τιμές, πραγματοποιήθηκε σύγκριση ανά τύπο προϊόντος μεταξύ των μέσων σταθμισμένων τιμών πώλησης από τους παραγωγούς της Ένωσης σε μη συνδεδεμένους πελάτες στην αγορά της Ένωσης, προσαρμοσμένων στις τιμές «εκ του εργοστασίου», και των αντίστοιχων σταθμισμένων μέσων τιμών εισαγωγής από τη ΛΔΚ στον πρώτο ανεξάρτητο πελάτη στην αγορά της Ένωσης, που καθορίστηκαν σε επίπεδο CIF, κατάλληλα προσαρμοσμένο για να ληφθούν υπόψη οι υφιστάμενοι τελωνειακοί δασμοί και τα έξοδα μετά την εισαγωγή. Για τους τύπους προϊόντων για τους οποίους δεν υπήρχε αντίστοιχος τύπος προϊόντος, η σύγκριση πραγματοποιήθηκε με προσαρμογή του πλησιέστερου παρόμοιου τύπου προϊόντος. Προσαρμογές απαιτήθηκαν ειδικότερα για τους τύπους σμαλτωμένων προϊόντων που έχουν υποβληθεί σε διπλό ψήσιμο και για τύπους μη σμαλτωμένων προϊόντων οι οποίοι δεν μπόρεσαν να εντοπιστούν στον κλάδο παραγωγής της Ένωσης.
               
            
                  (119)
               
               
                  Από τη σύγκριση προέκυψε ότι κατά την ΠΕΕ και παρά την αύξηση της μέσης τιμής CIF στα σύνορα της Ένωσης, όπως εξηγείται ανωτέρω στην αιτιολογική σκέψη 90, οι κινεζικές εισαγωγές του υπό εξέταση προϊόντος πωλήθηκαν στην Ένωση σε χαμηλότερες τιμές από τις τιμές του κλάδου παραγωγής της Ένωσης. Εκφρασμένο ως ποσοστό των τελευταίων αυτών τιμών, το επίπεδο των πωλήσεων σε χαμηλότερες τιμές κυμάνθηκε από 17 % έως 50 %. Οι υπολογισμοί έγιναν με βάση τα στοιχεία που υπέβαλαν οι παραγωγοί της Ένωσης που συμμετείχαν στο δείγμα και οι παραγωγοί-εξαγωγείς της ΛΔΚ που επίσης συμμετείχαν στο δείγμα.
               
            
                  (120)
               
               
                  Μετά τη γνωστοποίηση, το CCCMC ισχυρίστηκε ότι η ανάλυση των πωλήσεων σε χαμηλότερες τιμές ήταν ανεπαρκής δεδομένου ότι ούτε το CCCMC ούτε οι Κινέζοι παραγωγοί-εξαγωγείς ήταν σε θέση να ασκήσουν ουσιωδώς τα δικαιώματα υπεράσπισής τους δεδομένου ότι δεν είχαν τη δυνατότητα να προσδιορίσουν διαφορές μεταξύ των προϊόντων που παράγονται από τον κλάδο παραγωγής της Ένωσης και τους Κινέζους παραγωγούς-εξαγωγείς και, συνεπώς, να ζητήσουν προσαρμογές.
               
            
                  (121)
               
               
                  Όσον αφορά τις πιθανές διαφορές μεταξύ των προϊόντων της Ένωσης και των προϊόντων που εισάγονται από τη ΛΔΚ, για τους λόγους που αναφέρονται στο τμήμα Β, η Επιτροπή δεν είχε λόγους να θεωρήσει ότι υπήρχαν τέτοιες διαφορές εντός ενός συγκεκριμένου PCN. Αντιθέτως, ο ορισμός του PCN επέτρεπε την πλήρη συγκρισιμότητα των τιμών μεταξύ του υπό εξέταση προϊόντος και του ομοειδούς προϊόντος (βλέπε τμήμα Β).
               
            
                  (122)
               
               
                  Οποιοδήποτε μέρος ζητεί προσαρμογή πρέπει να βασίζεται σε εύλογη εκτίμηση της αγοραίας αξίας της διαφοράς. Ωστόσο, η Επιτροπή δεν έλαβε από κανένα από τα μέρη αίτημα προσαρμογής για κάποιον συγκεκριμένο τύπο προϊόντος. Ως εκ τούτου, οι μόνες προσαρμογές στις οποίες προέβη η Επιτροπή ήταν για τύπους σμαλτωμένων προϊόντων που έχουν υποβληθεί σε διπλό ψήσιμο και για τύπους μη σμαλτωμένων προϊόντων για τους οποίους δεν εντοπίστηκαν αντίστοιχοι τύποι προϊόντων στον κλάδο παραγωγής της Ένωσης, όπως εξηγείται στην αιτιολογική σκέψη 118. Σε συνέχεια του αιτήματος που υπέβαλε το CCCMC στις 6 Σεπτεμβρίου 2017, η Επιτροπή παρείχε στους δύο οικείους παραγωγούς-εξαγωγείς που συμμετείχαν στο δείγμα λεπτομέρειες σχετικά με τις προσαρμογές αυτές και, ειδικότερα, σχετικά με τους οικείους PCN και το ποσό της προσαρμογής, ώστε να διατυπώσουν παρατηρήσεις. Κατόπιν τούτου, οι εν λόγω παραγωγοί-εξαγωγείς δεν επανήλθαν στο θέμα αυτό.
               
            
                  (123)
               
               
                  Μετά τη γνωστοποίηση, το CCCMC υποστήριξε επίσης ότι η Επιτροπή θα έπρεπε να έχει διενεργήσει (και γνωστοποιήσει) ανάλυση της υποτιμολόγησης όχι μόνο κατά παραγωγό-εξαγωγέα αλλά και σε συνολικό επίπεδο (σε μέση σταθμισμένη βάση). Επιπλέον, το CCCMC υποστήριξε ότι η Επιτροπή θα έπρεπε να έχει διενεργήσει (και γνωστοποιήσει) υπολογισμό της υποτιμολόγησης ανά τύπο προϊόντος, κάτι που σύμφωνα με το CCCMC αποτελούσε τον μόνο τρόπο εξαγωγής ουσιαστικών συμπερασμάτων σχετικά με τη δυνατότητα των κινεζικών εισαγωγών να ασκήσουν πίεση τιμών στις πωλήσεις του κλάδου παραγωγής της Ένωσης. Ακόμη, το CCCMC ζήτησε από την Επιτροπή να γνωστοποιήσει επίσης τον συνολικό όγκο και την αξία των πωλήσεων ανά PCN για όλες τις πωλήσεις του κλάδου παραγωγής της Ένωσης που δεν χρησιμοποιήθηκαν για τους υπολογισμούς της υποτιμολόγησης.
               
            
                  (124)
               
               
                  Όπως η Επιτροπή ενημέρωσε το CCCMC με επιστολές της 25ης Αυγούστου 2017 και της 20ής Σεπτεμβρίου 2017, είχε πραγματοποιήσει τους υπολογισμούς της υποτιμολόγησης αφενός ανά παραγωγό-εξαγωγέα σε ατομική βάση και, αφετέρου, για τους PCN που πωλούνταν από τους μεμονωμένους Κινέζους παραγωγούς-εξαγωγείς που συμμετείχαν στο δείγμα. Η Επιτροπή έκρινε ότι δεν ήταν σκόπιμο, στο πλαίσιο της αξιολόγησης της πιθανότητας επανάληψης της ζημίας, να προβεί σε ανάλυση του συνολικού επιπέδου υποτιμολόγησης και σε ανάλυση του επιπέδου υποτιμολόγησης κατά PCN, διότι με τον τρόπο αυτό θα λαμβάνονταν συγκεντρωτικά στοιχεία των Κινέζων παραγωγών-εξαγωγέων κατά PCN. Ο τύπος του συγκεντρωτικού υπολογισμού που ζήτησε το CCCMC θα ήταν, σε κάθε περίπτωση, άσκοπος δεδομένου ότι αυτού του είδους οι πληροφορίες δεν επηρεάζουν την ανάλυση της πιθανότητας επανάληψης της ζημίας. Επιπλέον, οι συγκεντρωτικοί υπολογισμοί δεν θα επέτρεπαν σε έναν μεμονωμένο παραγωγό-εξαγωγέα να εξακριβώσει αν η Επιτροπή χρησιμοποίησε ορθά τα στοιχεία για την εκτέλεση των υπολογισμών υποτιμολόγησης. Ως εκ τούτου, ο παραγωγός-εξαγωγέας δεν θα ήταν σε θέση να ασκήσει τα δικαιώματα υπεράσπισής του. Για τον λόγο αυτό, η Επιτροπή δεν είχε πραγματοποιήσει τέτοιον υπολογισμό. Αντιθέτως, η Επιτροπή διενήργησε ορθώς την ανάλυση της υποτιμολόγησης κατά παραγωγό-εξαγωγέα που συμμετείχε στο δείγμα. Συνεπώς, η Επιτροπή δεν χρειαζόταν να προβεί στις αιτούμενες αναλύσεις.
               
            
                  (125)
               
               
                  Η Επιτροπή υπενθύμισε επίσης ότι η παρούσα διαδικασία ήταν επανεξέταση ενόψει της λήξης ισχύος των μέτρων. Τα ισχύοντα μέτρα είχαν ως αποτέλεσμα μια σημαντική μείωση των εισαγωγών κεραμικών πλακιδίων (από περίπου 66 εκατομμύρια m2 στην αρχική ΠΕ σε περίπου 15 εκατομμύρια στην ΠΕΕ της τρέχουσας έρευνας). Ως εκ τούτου, η ανάλυση της υποτιμολόγησης μπορούσε να βασιστεί μόνο στον περιορισμένο αριθμό PCN του υπό εξέταση προϊόντος που εξαγόταν από τη ΛΔΚ στην Ένωση. Ο σκοπός της διενέργειας ανάλυσης της υποτιμολόγησης κατά παραγωγό-εξαγωγέα ήταν να αναλυθεί κατά πόσον οι Κινέζοι παραγωγοί-εξαγωγείς θα πωλούν σε χαμηλότερες τιμές από τις τιμές της Ένωσης αν λήξει η ισχύς των μέτρων.
               
            
                  (126)
               
               
                  Από την άλλη πλευρά, το συνολικό επίπεδο υποτιμολόγησης και το επίπεδο υποτιμολόγησης ανά PCN δεν θεωρήθηκαν συναφή για την αξιολόγηση της πιθανότητας επανάληψης της ζημίας και, ως εκ τούτου, δεν αποτέλεσαν μέρος του φακέλου. Η Επιτροπή έκρινε ότι δεν υποχρεούνταν να πραγματοποιήσει (και να γνωστοποιήσει) υπολογισμούς που δεν είχαν εκτελεστεί. Συνεπώς, αποφάσισε να απορρίψει τον ισχυρισμό.
               
            3.   Εισαγωγές από άλλες τρίτες χώρες
      
      
                  (127)
               
               
                  Κατά τη διάρκεια της εξεταζόμενης περιόδου, οι εισαγωγές από άλλες τρίτες χώρες και το μερίδιο αγοράς τους εξελίχθηκαν ως εξής:
                  
                     Πίνακας 4
                  
                  
                     Εισαγωγές από άλλες τρίτες χώρες και το μερίδιο αγοράς τους
                  
                  
                              Όγκος εισαγωγών (σε χιλιάδες m2)
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              
                                 Τουρκία
                              
                           
                           
                              35 526 
                           
                           
                              34 256 
                           
                           
                              35 965 
                           
                           
                              35 246 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 96
                              
                           
                           
                              
                                 101
                              
                           
                           
                              
                                 99
                              
                           
                        
                              Τιμές εισαγωγής
                           
                           
                              5,44
                           
                           
                              6,10
                           
                           
                              6,19
                           
                           
                              6,11
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 112
                              
                           
                           
                              
                                 114
                              
                           
                           
                              
                                 112
                              
                           
                        
                              Μερίδιο αγοράς (%)
                           
                           
                              4,74
                           
                           
                              4,09
                           
                           
                              4,23
                           
                           
                              4,01
                           
                        
                              
                                 Ηνωμένα Αραβικά Εμιράτα
                              
                           
                           
                              7 759 
                           
                           
                              6 538 
                           
                           
                              18 424 
                           
                           
                              16 603 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 84
                              
                           
                           
                              
                                 237
                              
                           
                           
                              
                                 214
                              
                           
                        
                              Τιμές εισαγωγής
                           
                           
                              7,73
                           
                           
                              7,92
                           
                           
                              3,08
                           
                           
                              3,27
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 102
                              
                           
                           
                              
                                 40
                              
                           
                           
                              
                                 42
                              
                           
                        
                              Μερίδιο αγοράς (%)
                           
                           
                              1,03
                           
                           
                              0,78
                           
                           
                              2,16
                           
                           
                              1,89
                           
                        
                              
                                 Ινδία
                              
                           
                           
                              1 314 
                           
                           
                              3 582 
                           
                           
                              3 648 
                           
                           
                              4 341 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 273
                              
                           
                           
                              
                                 278
                              
                           
                           
                              
                                 330
                              
                           
                        
                              Τιμές εισαγωγής
                           
                           
                              4,32
                           
                           
                              4,22
                           
                           
                              5,19
                           
                           
                              4,67
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 98
                              
                           
                           
                              
                                 120
                              
                           
                           
                              
                                 108
                              
                           
                        
                              Μερίδιο αγοράς (%)
                           
                           
                              0,18
                           
                           
                              0,43
                           
                           
                              0,43
                           
                           
                              0,49
                           
                        
                              
                                 Άλλες τρίτες χώρες
                              
                           
                           
                              12 367 
                           
                           
                              12 868 
                           
                           
                              12 301 
                           
                           
                              13 021 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 99
                              
                           
                           
                              
                                 105
                              
                           
                        
                              Τιμές εισαγωγής
                           
                           
                              6,13
                           
                           
                              5,95
                           
                           
                              6,02
                           
                           
                              5,69
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 97
                              
                           
                           
                              
                                 98
                              
                           
                           
                              
                                 93
                              
                           
                        
                              Μερίδιο αγοράς (%)
                           
                           
                              1,65
                           
                           
                              1,54
                           
                           
                              1,45
                           
                           
                              1,48
                           
                        
                              
                                 Σύνολο εισαγωγών από τρίτες χώρες εκτός της οικείας χώρας
                              
                           
                           
                              56 967 
                           
                           
                              57 244 
                           
                           
                              70 338 
                           
                           
                              69 211 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 100
                              
                           
                           
                              
                                 123
                              
                           
                           
                              
                                 121
                              
                           
                        
                              Τιμές εισαγωγής
                           
                           
                              5,87
                           
                           
                              6,15
                           
                           
                              5,30
                           
                           
                              5,26
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 105
                              
                           
                           
                              
                                 90
                              
                           
                           
                              
                                 90
                              
                           
                        
                              Μερίδιο αγοράς (%)
                           
                           
                              7,59
                           
                           
                              6,84
                           
                           
                              8,26
                           
                           
                              7,87
                           
                        
                              
                                 Πηγή: Eurostat
                           
                        
            
                  (128)
               
               
                  Κατά την εξεταζόμενη περίοδο, οι μεγαλύτεροι όγκοι εισαγωγών ήταν από την Τουρκία (με μερίδιο αγοράς σχεδόν 4 % κατά την ΠΕΕ), τα Ηνωμένα Αραβικά Εμιράτα (με μερίδιο αγοράς σχεδόν 2 % κατά την ΠΕΕ) και την Ινδία (με μερίδιο αγοράς περίπου 0,5 % κατά την ΠΕΕ). Συνολικά, το μερίδιο αγοράς από τρίτες χώρες αντιπροσώπευε ποσοστό 7,84 % κατά την ΠΕΕ. Παρέμεινε σχετικά σταθερό καθ' όλη τη διάρκεια της εξεταζόμενης περιόδου, με το υψηλότερο ποσοστό να καταγράφεται το 2015 (μερίδιο αγοράς 8,26 %).
               
            
                  (129)
               
               
                  Οι μέσες τιμές εισαγωγής από την Τουρκία αυξήθηκαν κατά 12 % κατά την εξεταζόμενη περίοδο, σε 6,11 EUR/m2 κατά την ΠΕΕ. Οι μέσες τιμές εισαγωγής από τα Ηνωμένα Αραβικά Εμιράτα μειώθηκαν κατά 58 % κατά την εξεταζόμενη περίοδο, σε 3,27 EUR/m2. Οι μέσες τιμές εισαγωγής ύψους 4,67 EUR/m2 από την Ινδία ήταν υψηλότερες κατά 8 % κατά την ΠΕΕ σε σύγκριση με τις τιμές το 2013. Συνολικά, οι τιμές εισαγωγής από όλες τις χώρες εισαγωγής πλην της ΛΔΚ μειώθηκαν κατά 10 % κατά την εξεταζόμενη περίοδο, σε 5,26 EUR/m2.
               
            4.   Οικονομική κατάσταση του κλάδου παραγωγής της Ένωσης
      
      4.1.   Γενικές παρατηρήσεις
      
      
                  (130)
               
               
                  Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους οικονομικούς παράγοντες και δείκτες που επηρεάζουν την κατάσταση του κλάδου παραγωγής της Ένωσης.
               
            
                  (131)
               
               
                  Όπως αναφέρεται στην αιτιολογική σκέψη 19, για τον προσδιορισμό της πιθανής ζημίας που υπέστη ο κλάδος παραγωγής της Ένωσης χρησιμοποιήθηκε η μέθοδος της δειγματοληψίας.
               
            
                  (132)
               
               
                  Η Επιτροπή προέβη σε διαχωρισμό μεταξύ μακροοικονομικών και μικροοικονομικών δεικτών ζημίας. Η Επιτροπή αξιολόγησε τους μακροοικονομικούς δείκτες που συνδέονται με το σύνολο του κλάδου παραγωγής της Ένωσης στη βάση των πληροφοριών που παρείχε ο αιτών στην αίτηση επανεξέτασης και τα δεδομένα των παραγωγών της Ένωσης του δείγματος που προσαρμόστηκαν βάσει των δεδομένων που παρέχονται στις απαντήσεις των παραγωγών της Ένωσης του δείγματος κατά την ΠΕΕ. Η Επιτροπή αξιολόγησε τους μικροοικονομικούς δείκτες που αφορούν μόνον τις εταιρείες του δείγματος βάσει στοιχείων που περιλαμβάνονταν στις απαντήσεις των ενωσιακών παραγωγών του δείγματος στο ερωτηματολόγιο. Αμφότερα τα σύνολα στοιχείων θεωρήθηκαν αντιπροσωπευτικά της οικονομικής κατάστασης του κλάδου παραγωγής της Ένωσης.
               
            
                  (133)
               
               
                  Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα και μέγεθος του περιθωρίου ντάμπινγκ.
               
            
                  (134)
               
               
                  Οι μικροοικονομικοί δείκτες είναι οι εξής: μέσες τιμές πώλησης, κόστος ανά μονάδα προϊόντος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση επενδύσεων και ικανότητα άντλησης κεφαλαίων.
               
            4.2.   Μακροοικονομικοί δείκτες
      
      4.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
      
                  (135)
               
               
                  Τα δεδομένα για την παραγωγή του κλάδου παραγωγής της Ένωσης κατά την εξεταζόμενη περίοδο προσδιορίστηκαν με βάση τα στοιχεία της Eurostat και τα στοιχεία που συλλέχθηκαν από την CET.
               
            
                  (136)
               
               
                  Κατά την εξεταζόμενη περίοδο, η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας της Ένωσης εξελίχθηκαν ως εξής:
                  
                     Πίνακας 5
                  
                  
                     Παραγωγή, παραγωγική ικανότητα και χρησιμοποίηση της παραγωγικής ικανότητας
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Όγκος παραγωγής (σε χιλιάδες m2)
                           
                           
                              1 126 000 
                           
                           
                              1 168 000 
                           
                           
                              1 192 000 
                           
                           
                              1 238 500 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 106
                              
                           
                           
                              
                                 110
                              
                           
                        
                              Παραγωγική ικανότητα (σε χιλιάδες m2)
                           
                           
                              1 503 300 
                           
                           
                              1 545 000 
                           
                           
                              1 536 100 
                           
                           
                              1 536 100 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 103
                              
                           
                           
                              
                                 102
                              
                           
                           
                              
                                 102
                              
                           
                        
                              Χρησιμοποίηση της παραγωγικής ικανότητας (%)
                           
                           
                              74,9
                           
                           
                              75,6
                           
                           
                              77,6
                           
                           
                              80,6
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 104
                              
                           
                           
                              
                                 108
                              
                           
                        
                              
                                 Πηγή: Eurostat, CET
                           
                        
            
                  (137)
               
               
                  Η συνολική κατανάλωση της Ένωσης αυξήθηκε κατά 10 % κατά την εξεταζόμενη περίοδο. Ανήλθε σε 1,24 δισεκατ. m2 κατά την ΠΕΕ. Κατά την ίδια περίοδο, η κατανάλωση στην Ένωση αυξήθηκε κατά 18 % (βλέπε πίνακα 1).
               
            
                  (138)
               
               
                  Η παραγωγική ικανότητα παρέμεινε αμετάβλητη κατά την εξεταζόμενη περίοδο. Η χρησιμοποίηση της παραγωγικής ικανότητας αυξήθηκε κατά 8 % και ανήλθε σε περίπου 81 % κατά την εξεταζόμενη περίοδο.
               
            4.2.2.   Όγκος πωλήσεων και μερίδιο αγοράς
      
                  (139)
               
               
                  Ο όγκος πωλήσεων και το μερίδιο αγοράς του κλάδου παραγωγής της Ένωσης αφορούν τις πωλήσεις του κλάδου παραγωγής της Ένωσης στην αγορά της Ένωσης σε ανεξάρτητους πελάτες. Προσδιορίστηκαν με βάση τα στοιχεία της Eurostat και τα στοιχεία που συλλέχθηκαν από τη CET. Κατά την εξεταζόμενη περίοδο, εξελίχθηκαν ως εξής:
                  
                     Πίνακας 6
                  
                  
                     Όγκος πωλήσεων και μερίδιο αγοράς
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Όγκος πωλήσεων (σε χιλιάδες m2)
                           
                           
                              670 500 
                           
                           
                              756 700 
                           
                           
                              762 600 
                           
                           
                              794 700 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 113
                              
                           
                           
                              
                                 114
                              
                           
                           
                              
                                 119
                              
                           
                        
                              Μερίδιο αγοράς (%)
                           
                           
                              89,4
                           
                           
                              90,4
                           
                           
                              89,6
                           
                           
                              90,4
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 101
                              
                           
                           
                              
                                 101
                              
                           
                        
                              
                                 Πηγή: Eurostat, CET
                           
                        
            
                  (140)
               
               
                  Ο όγκος πωλήσεων του κλάδου παραγωγής της Ένωσης αυξήθηκε κατά 19 % κατά την εξεταζόμενη περίοδο. Κατά την ίδια περίοδο, το μερίδιο αγοράς του κλάδου παραγωγής της Ένωσης παρέμεινε σχετικά σταθερό σημειώνοντας αύξηση 1 %. Κατά την ΠΕΕ ο κλάδος παραγωγής της Ένωσης κατείχε μερίδιο αγοράς περίπου 90 %.
               
            4.2.3.   Απασχόληση και παραγωγικότητα
      
                  (141)
               
               
                  Κατά την εξεταζόμενη περίοδο, η απασχόληση και η παραγωγικότητα εξελίχθηκαν ως εξής:
                  
                     Πίνακας 7
                  
                  
                     Απασχόληση και παραγωγικότητα
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Αριθμός απασχολουμένων
                              (Πλήρης απασχόληση/απασχολούμενο)
                           
                           
                              59 348 
                           
                           
                              59 010 
                           
                           
                              59 352 
                           
                           
                              59 352 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 99
                              
                           
                           
                              
                                 100
                              
                           
                           
                              
                                 100
                              
                           
                        
                              Παραγωγικότητα (m2/απασχολούμενο)
                           
                           
                              18 973 
                           
                           
                              19 793 
                           
                           
                              20 084 
                           
                           
                              20 867 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 104
                              
                           
                           
                              
                                 106
                              
                           
                           
                              
                                 110
                              
                           
                        
                              
                                 Πηγή: Eurostat, CET
                           
                        
            
                  (142)
               
               
                  Η απασχόληση παρέμεινε σταθερή κατά την εξεταζόμενη περίοδο. Η παραγωγικότητα, που εκφράζεται ως όγκος παραγωγής (σε m2) ανά απασχολούμενο, αυξήθηκε κατά 10 % κατά την εξεταζόμενη περίοδο.
               
            4.2.4.   Μέγεθος των περιθωρίων ντάμπινγκ
      
                  (143)
               
               
                  Τα περιθώρια ντάμπινγκ προσδιορίζονται στην αιτιολογική σκέψη 89. Όλα τα περιθώρια υπερβαίνουν σημαντικά το κατώτατο επίπεδο.
               
            4.3.   Μικροοικονομικοί δείκτες
      
      4.3.1.   Γενικές παρατηρήσεις
      
                  (144)
               
               
                  Όσον αφορά ορισμένους από τους μικροοικονομικούς δείκτες που δεν εκφράζονται σε απόλυτες τιμές –δηλαδή σε % ή ανά μονάδα (η τιμή πωλήσεων, το κόστος παραγωγής, η κερδοφορία και η απόδοση των επενδύσεων), τα αριθμητικά στοιχεία σταθμίστηκαν σύμφωνα με τη μεθοδολογία που χρησιμοποιήθηκε στην αρχική έρευνα για να αντικατοπτριστεί το μερίδιο του τμήματος αυτού στη συνολική παραγωγή της Ένωσης (βλέπε αιτιολογική σκέψη 20), με χρήση του ειδικού συντελεστή στάθμισης κάθε τμήματος στη συνολική παραγωγή της Ένωσης (βλέπε αιτιολογική σκέψη 107).
               
            4.3.2.   Τιμές και παράγοντες που επηρεάζουν τις τιμές
      
                  (145)
               
               
                  Οι μέσες τιμές πώλησης του κλάδου παραγωγής της Ένωσης σε μη συνδεδεμένους πελάτες στην Ένωση παρουσίασαν την εξής εξέλιξη κατά την εξεταζόμενη περίοδο:
                  
                     Πίνακας 8
                  
                  
                     Μέσες τιμές πώλησης
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Τιμή πώλησης (EUR/m2)
                           
                           
                              9,00
                           
                           
                              9,06
                           
                           
                              9,13
                           
                           
                              9,21
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 101
                              
                           
                           
                              
                                 101
                              
                           
                           
                              
                                 102
                              
                           
                        
                              
                                 Πηγή: επαληθευμένες απαντήσεις στο ερωτηματολόγιο
                           
                        
            
                  (146)
               
               
                  Κατά την εξεταζόμενη περίοδο, η μέση μοναδιαία τιμή πώλησης του κλάδου παραγωγής της Ένωσης σε μη συνδεδεμένους πελάτες στην Ένωση αυξήθηκε κατά 2 %. Κατά την ίδια περίοδο, το μοναδιαίο κόστος παραγωγής μειώθηκε κατά 9 %.
               
            4.3.3.   Κόστος εργασίας
      
                  (147)
               
               
                  Κατά την εξεταζόμενη περίοδο, το μέσο κόστος εργασίας του κλάδου παραγωγής της Ένωσης εξελίχθηκε ως εξής:
                  
                     Πίνακας 9
                  
                  
                     Κόστος εργασίας
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Μέσο κόστος εργασίας ανά απασχολούμενο (EUR)
                           
                           
                              39 314 
                           
                           
                              41 783 
                           
                           
                              42 922 
                           
                           
                              42 262 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 106
                              
                           
                           
                              
                                 109
                              
                           
                           
                              
                                 107
                              
                           
                        
                              
                                 Πηγή: επαληθευμένες απαντήσεις στο ερωτηματολόγιο
                           
                        
            
                  (148)
               
               
                  Από το 2013 έως την ΠΕΕ, το μέσο κόστος εργασίας ανά απασχολούμενο στους παραγωγούς της Ένωσης που συμμετείχαν στο δείγμα αυξήθηκε κατά 7 %.
               
            4.3.4.   Αποθέματα
      
                  (149)
               
               
                  Τα επίπεδα των αποθεμάτων του κλάδου παραγωγής της Ένωσης κατά την εξεταζόμενη περίοδο εξελίχθηκαν ως εξής:
                  
                     Πίνακας 10
                  
                  
                     Αποθέματα
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Τελικά αποθέματα (σε χιλιάδες m2)
                           
                           
                              49 168 
                           
                           
                              44 529 
                           
                           
                              42 538 
                           
                           
                              43 427 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 91
                              
                           
                           
                              
                                 87
                              
                           
                           
                              
                                 88
                              
                           
                        
                              Τελικά αποθέματα ως ποσοστό της παραγωγής (%)
                           
                           
                              58
                           
                           
                              51
                           
                           
                              46
                           
                           
                              45
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 87
                              
                           
                           
                              
                                 79
                              
                           
                           
                              
                                 78
                              
                           
                        
                              
                                 Πηγή: επαληθευμένες απαντήσεις στο ερωτηματολόγιο
                           
                        
            
                  (150)
               
               
                  Τα τελικά αποθέματα, τόσο ως απόλυτος όγκος όσο και ως ποσοστό παραγωγής, μειώθηκαν κατά την εξεταζόμενη περίοδο (κατά 12 % και 22 % αντίστοιχα).
               
            
                  (151)
               
               
                  Τα σχετικά υψηλά αποθέματα, εκφρασμένα ως ποσοστό παραγωγής, εξακολουθούν να αποτελούν συνέπεια της μείωσης της κατανάλωσης και, συνεπώς, της ζήτησης τα τελευταία έτη, κατόπιν της κρίσης στον κατασκευαστικό τομέα μετά το 2007. Το γεγονός ότι τα κεραμικά πλακίδια είναι προϊόντα που εξαρτώνται από τις τάσεις κατά τον χρόνο πώλησης συνέβαλε στις δυσκολίες που αντιμετώπιζαν οι εταιρείες όσον αφορά την εξασφάλιση ζήτησης για τα αποθέματά τους και, συνεπώς, τη μείωση αυτών. Ωστόσο, η κατανάλωση κατά την ΠΕΕ εξακολουθούσε να είναι χαμηλότερη (κατά 37 %) σε σύγκριση με το 2007 (βλέπε αιτιολογική σκέψη 111).
               
            4.3.5.   Κόστος παραγωγής
      Το μοναδιαίο κόστος παραγωγής εξελίχθηκε ως εξής κατά την εξεταζόμενη περίοδο:
      
         Πίνακας 11
      
      
         Μοναδιαίο κόστος παραγωγής
      
      
                   
               
               
                  2013
               
               
                  2014
               
               
                  2015
               
               
                  ΠΕΕ
               
            
                  Μοναδιαίο κόστος παραγωγής (EUR/m2)
               
               
                  10,10
               
               
                  9,54
               
               
                  9,35
               
               
                  9,15
               
            
                  
                     Δείκτης (2013 = 100)
                  
               
               
                  
                     100
                  
               
               
                  
                     95
                  
               
               
                  
                     93
                  
               
               
                  
                     91
                  
               
            
                  (152)
               
               
                  Κατά την εξεταζόμενη περίοδο, το μοναδιαίο κόστος παραγωγής κεραμικών πλακιδίων του κλάδου παραγωγής της Ένωσης μειώθηκε κατά 9 %.
               
            4.3.6.   Κερδοφορία, ταμειακή ροή, επενδύσεις, απόδοση επενδύσεων και ικανότητα άντλησης κεφαλαίων
      
                  (153)
               
               
                  Η Επιτροπή καθόρισε την κερδοφορία για τους ενωσιακούς παραγωγούς του δείγματος εκφράζοντας το προ φόρων κέρδος των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Η εξέλιξη ήταν ως εξής:
                  
                     Πίνακας 12
                  
                  
                     Κερδοφορία, ταμειακές ροές, επενδύσεις και απόδοση επενδύσεων
                  
                  
                               
                           
                           
                              2013
                           
                           
                              2014
                           
                           
                              2015
                           
                           
                              ΠΕΕ
                           
                        
                              Κερδοφορία των πωλήσεων στην Ένωση στην ελεύθερη αγορά (% του κύκλου εργασιών πωλήσεων)
                           
                           
                              – 5,84
                           
                           
                              – 2,06
                           
                           
                              – 0,68
                           
                           
                              2,02
                           
                        
                              
                                 Δείκτης (2013 = 100)
                              
                           
                           
                              
                                 – 100
                              
                           
                           
                              
                                 – 35
                              
                           
                           
                              
                                 – 12
                              
                           
                           
                              
                                 35
                              
                           
                        
                              Ταμειακές ροές (EUR)
                           
                           
                              9 801 189 
                           
                           
                              28 450 311 
                           
                           
                              26 667 148 
                           
                           
                              28 851 493 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 290
                              
                           
                           
                              
                                 272
                              
                           
                           
                              
                                 294
                              
                           
                        
                              Επενδύσεις (EUR)
                           
                           
                              124 733 782 
                           
                           
                              148 595 194 
                           
                           
                              168 940 047 
                           
                           
                              173 001 344 
                           
                        
                              
                                 Δείκτης (2013 = 100)
                              
                           
                           
                              
                                 100
                              
                           
                           
                              
                                 119
                              
                           
                           
                              
                                 135
                              
                           
                           
                              
                                 139
                              
                           
                        
                              Απόδοση επενδύσεων (%)
                           
                           
                              – 5,96
                           
                           
                              – 3,76
                           
                           
                              – 1,12
                           
                           
                              2,06
                           
                        
                              
                                 Δείκτης (2013 = 100)
                              
                           
                           
                              
                                 – 100
                              
                           
                           
                              
                                 – 63
                              
                           
                           
                              
                                 – 19
                              
                           
                           
                              
                                 35
                              
                           
                        
                              
                                 Πηγή: επαληθευμένες απαντήσεις στο ερωτηματολόγιο
                           
                        
            
                  (154)
               
               
                  Κατά την εξεταζόμενη περίοδο, η κερδοφορία του κλάδου παραγωγής της Ένωσης κατέστη θετική και αυξήθηκε σημαντικά από – 5,8 % σε 2,0 %. Η αύξηση ανταποκρίνεται στη θετική ανάπτυξη, κατά την ίδια περίοδο, δεικτών οι οποίοι επηρεάζουν την κερδοφορία όπως: αύξηση κατά 2 % της μοναδιαίας τιμής πώλησης (βλέπε αιτιολογική σκέψη 145) και μείωση κατά 9 % του κόστους παραγωγής ανά μονάδα (βλέπε αιτιολογική σκέψη 152). Συνολικά, σε μακροοικονομικό επίπεδο, η παραγωγή αυξήθηκε κατά 10 % κατά την εξεταζόμενη περίοδο (βλέπε αιτιολογική σκέψη 137) και η Ένωση απέκτησε επιπλέον μερίδιο αγοράς της τάξης του 1 % (βλέπε αιτιολογική σκέψη 140).
               
            
                  (155)
               
               
                  Η καθαρή ταμειακή ροή είναι η ικανότητα του κλάδου παραγωγής της Ένωσης για αυτοχρηματοδότηση των δραστηριοτήτων του. Οι ταμειακές ροές αυξήθηκαν σημαντικά μεταξύ 2013 και 2014 (κατά 190 %) και στη συνέχεια παρέμειναν σταθερές.
               
            
                  (156)
               
               
                  Οι επενδύσεις αυξήθηκαν κατά 39 % την εξεταζόμενη περίοδο. Οι εταιρείες του κλάδου των κεραμικών πλακιδίων πρέπει να επενδύουν συνεχώς στον εκσυγχρονισμό του εξοπλισμού ώστε να ακολουθούν τις τάσεις της αγοράς. Αυτό αφορά ειδικότερα την επένδυση σε εκτυπωτές ώστε ο σχεδιασμός των πλακιδίων να ακολουθεί τις τάσεις, καθώς και την επένδυση σε αποδοτικότερους κλιβάνους, οι οποίοι αποτελούν ένα από τα σημαντικότερα προβλήματα στην παραγωγή κεραμικών πλακιδίων.
               
            
                  (157)
               
               
                  Η απόδοση των επενδύσεων είναι το κέρδος ως ποσοστό της καθαρής λογιστικής αξίας των πάγιων στοιχείων ενεργητικού. Η εν λόγω απόδοση εξελίχθηκε επίσης θετικά κατά την εξεταζόμενη περίοδο και κατέστη θετική, αντικατοπτρίζοντας τη γενική ανοδική τάση.
               
            5.   Συμπέρασμα σχετικά με τη ζημία
      
      
                  (158)
               
               
                  Ο κλάδος παραγωγής της Ένωσης μπόρεσε να ανακάμψει από τις παλαιότερες πρακτικές ντάμπινγκ. Η οικονομική του κατάσταση βελτιώθηκε κατά την εξεταζόμενη περίοδο σε σύγκριση με την οικονομική του κατάσταση κατά την περίοδο της αρχικής έρευνας. Παρότι τα ισχύοντα μέτρα δεν απέκλεισαν τους Κινέζους παραγωγούς από την αγορά της Ένωσης, επέτρεψαν στους παραγωγούς της Ένωσης να διατηρήσουν το μερίδιο αγοράς τους, γεγονός που είχε θετικό αντίκτυπο στην οικονομική ανάπτυξη του κλάδου παραγωγής της Ένωσης.
               
            
                  (159)
               
               
                  Ως εκ τούτου, κατά την εξεταζόμενη περίοδο, όλοι οι δείκτες ζημίας έδειξαν θετική τάση. Τόσο η παραγωγή όσο και οι πωλήσεις αυξήθηκαν κατά την εξεταζόμενη περίοδο. Η τιμή πώλησης παρέμεινε σχετικά σταθερή αλλά το κόστος παραγωγής μειώθηκε. Παρότι εξακολουθεί να είναι σχετικά υψηλό, το επίπεδο των αποθεμάτων μειώθηκε. Τόσο οι ταμειακές ροές όσο και η απόδοση των επενδύσεων αυξήθηκαν σημαντικά.
               
            
                  (160)
               
               
                  Όλοι οι ανωτέρω δείκτες είχαν θετικό αντίκτυπο στην κερδοφορία του κλάδου παραγωγής της Ένωσης, με μεταβολή από αρνητικά σε θετικά αποτελέσματα κατά την ΠΕΕ.
               
            
                  (161)
               
               
                  Βάσει των ανωτέρω, η Επιτροπή κατέληξε στο συμπέρασμα ότι ο κλάδος παραγωγής της Ένωσης δεν υπέστη σημαντική ζημία κατά την έννοια του άρθρου 3 παράγραφος 5 του βασικού κανονισμού κατά την περίοδο της έρευνας επανεξέτασης.
               
            ΣΤ.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ
      
      
                  (162)
               
               
                  Όπως καθορίζεται ανωτέρω (βλέπε αιτιολογικές σκέψεις 103 και 104), οι εισαγωγές από την Κίνα πραγματοποιούνταν σε τιμές ντάμπινγκ κατά την περίοδο της έρευνας επανεξέτασης και διαπιστώθηκε ότι υπήρχε η πιθανότητα συνέχισης της πρακτικής ντάμπινγκ, αν έληγε η ισχύς των μέτρων.
               
            
                  (163)
               
               
                  Δεδομένου ότι ο κλάδος παραγωγής της Ένωσης δεν υφίστατο πλέον σημαντική ζημία, η Επιτροπή αξιολόγησε κατά πόσον υπήρχε πιθανότητα επανάληψης της ζημίας αν έληγε η ισχύς των μέτρων.
               
            
                  (164)
               
               
                  Για να διαπιστωθεί η πιθανότητα επανάληψης της ζημίας, αναλύθηκαν τα ακόλουθα στοιχεία: η παραγωγική ικανότητα και η πλεονάζουσα παραγωγική ικανότητα στην Κίνα, η ελκυστικότητα της αγοράς της Ένωσης, η εφαρμογή μέτρων αντιντάμπινγκ ή αντισταθμιστικών μέτρων σχετικά με τα κεραμικά πλακίδια σε άλλες τρίτες χώρες, η συμπεριφορά των Κινέζων παραγωγών εξαγωγέων όσον αφορά τις τιμές σε άλλες αγορές τρίτων χωρών και ο αντίκτυπος στην κατάσταση της Ένωσης. Η ανάλυση έλαβε επίσης υπόψη την αύξηση της κατανάλωσης στην Ένωση και την επικερδή κατάσταση του κλάδου παραγωγής της Ένωσης κατά την εξεταζόμενη περίοδο.
               
            1.   Παραγωγική ικανότητα και πλεονάζουσα παραγωγική ικανότητα στην Κίνα
      
      
                  (165)
               
               
                  Η ΛΔΚ είναι ο μεγαλύτερος παραγωγός κεραμικών πλακιδίων στον κόσμο. Αντιστοιχεί σε περισσότερο από το ήμισυ της συνολικής παγκόσμιας παραγωγής. Η εκτιμώμενη συνολική παραγωγή για το 2016 ανήλθε σε περισσότερα από 11 δισεκατ. m2 πλακίδια (βλέπε αιτιολογική σκέψη 95).
               
            
                  (166)
               
               
                  Παράλληλα, η διαθέσιμη πλεονάζουσα παραγωγική ικανότητα στη ΛΔΚ ήταν πολύ υψηλή σε σύγκριση με το μέγεθος της αγοράς της Ένωσης. Το 2016, εκτιμήθηκε σε περίπου 6 δισεκατ. m2 (βλέπε αιτιολογική σκέψη 95). Συγκριτικά, η παραγωγή της Ένωσης κατά την ΠΕΕ ανήλθε σε περίπου 1,24 δισεκατ. m2 και η κατανάλωση πλακιδίων ανήλθε σε μόλις 879 εκατ. m2 κατά την ίδια περίοδο. Ως εκ τούτου, η κινεζική πλεονάζουσα παραγωγική ικανότητα είναι υπερεξαπλάσια της κατανάλωσης της Ένωσης.
               
            
                  (167)
               
               
                  Η Επιτροπή διαπίστωσε επίσης ότι οι Κινέζοι παραγωγοί-εξαγωγείς έχουν συσσωρεύσει σημαντικά αποθέματα τα οποία μπορεί να αρχίσουν να εξάγουν κατά τη λήξη ισχύος των μέτρων (βλέπε αιτιολογική σκέψη 96). Με βάση τις πληροφορίες από τους Κινέζους παραγωγούς-εξαγωγείς που συμμετείχαν στο δείγμα, τα αποθέματα μπορεί να αντιπροσωπεύουν έως τα δύο τρία της παραγωγής τους σε κεραμικά πλακίδια.
               
            2.   Ελκυστικότητα της αγοράς της Ένωσης
      
      
                  (168)
               
               
                  Παρότι η αγορά κεραμικών πλακιδίων της Ένωσης είναι μικρότερη από πλευράς κατανάλωσης σε σύγκριση, για παράδειγμα, με την Ασία, αντιπροσωπεύει ωστόσο ποσοστό περίπου 7 % της παγκόσμιας κατανάλωσης κεραμικών πλακιδίων. Επιπλέον, όπως φαίνεται στον πίνακα 1 ανωτέρω, η κατανάλωση του υπό εξέταση προϊόντος στην Ένωση αυξήθηκε μεταξύ του 2013 και της ΠΕΕ από 750 158 τόνους σε 878 968 τόνους. Αυτό δείχνει ότι η κατανάλωση της Ένωσης παραμένει ισχυρή και ότι η αγορά της Ένωσης, λόγω του σχετικά μεγάλου μεγέθους της και της σταθερά αυξανόμενης κατανάλωσης, παραμένει ελκυστική για τους Κινέζους παραγωγούς-εξαγωγείς.
               
            
                  (169)
               
               
                  Πριν από την επιβολή των μέτρων, οι κινεζικές εισαγωγές ανέρχονταν κατά μέσο όρο σε περίπου 65 εκατ. m2 ετησίως. Το γεγονός ότι οι κινεζικές εισαγωγές, αν και σε χαμηλότερο επίπεδο (βλέπε πίνακα 2 ανωτέρω), δεν σταμάτησαν μετά την επιβολή των μέτρων επιβεβαιώνει ότι οι Κινέζοι παραγωγοί-εξαγωγείς θεωρούν ελκυστική την αγορά της Ένωσης και συνεχίζουν να πωλούν στην εν λόγω αγορά.
               
            
                  (170)
               
               
                  Επιπλέον, άλλες τρίτες χώρες (14) επέβαλαν μέτρα αντιντάμπινγκ στις εισαγωγές κεραμικών πλακιδίων από τη ΛΔΚ, γεγονός που θα καταστήσει δυσκολότερες τις εξαγωγές Κινέζων παραγωγών-εξαγωγέων στις συγκεκριμένες αγορές και αυξάνει περαιτέρω την ελκυστικότητα της αγοράς της Ένωσης προς την οποία μπορεί να ανακατευθυνθούν οι εξαγωγές αυτές.
               
            2.1.   Συμπεριφορά των Κινέζων παραγωγών-εξαγωγέων σχετικά με τις τιμές σε άλλες αγορές τρίτων χωρών
      
      
                  (171)
               
               
                  Ένας ακόμη σημαντικός παράγοντας που καταδεικνύει την ελκυστικότητα της αγοράς της Ένωσης είναι η τιμή του υπό εξέταση προϊόντος, όπως πωλείται από Κινέζους παραγωγούς-εξαγωγείς σε αγορές τρίτων χωρών. Οι τιμές εξαγωγής των συμπεριληφθέντων στο δείγμα παραγωγών-εξαγωγέων του υπό εξέταση προϊόντος σε αγορές τρίτων χωρών είναι υψηλότερες από τις τιμές που οι ίδιοι αυτοί παραγωγοί χρεώνουν στην Ένωση, αλλά εξακολουθούν να είναι σημαντικά χαμηλότερες από τις τιμές του κλάδου παραγωγής της Ένωσης στην αγορά της Ένωσης. Κατά τη διάρκεια της ΠΕΕ, η μέση τιμή εξαγωγής του υπό εξέταση προϊόντος, όπως εξαγόταν από τους Κινέζους παραγωγούς-εξαγωγείς σε αγορές τρίτων χωρών, ήταν χαμηλότερη κατά μέσο όρο 15-25 % από τη μέση τιμή των κεραμικών πλακιδίων στην αγορά της Ένωσης.
               
            2.2.   Κινεζικές τιμές στην αγορά της Ένωσης
      
      
                  (172)
               
               
                  Ένα ακόμη στοιχείο που καταδεικνύει την ελκυστικότητα της αγοράς της Ένωσης είναι οι υψηλότερες τιμές των κεραμικών πλακιδίων στην αγορά της Ένωσης. Κατά την ΠΕΕ, η μέση τιμή των εξαγωγών των Κινέζων παραγωγών-εξαγωγέων στην αγορά της Ένωσης ήταν χαμηλότερη κατά μέσο όρο 30-40 % από τη μέση τιμή των κεραμικών πλακιδίων στην αγορά της Ένωσης. Παρότι οι τρέχουσες τιμές από τα ΗΑΕ και την Ινδία είναι επί του παρόντος χαμηλότερες από το επίπεδο των κινεζικών τιμών, ο όγκος και το δυναμικό ανάπτυξής τους δεν είναι συγκρίσιμα με το μέγεθος της παραγωγικής ικανότητας στη ΛΔΚ.
               
            3.   Επιπτώσεις στην κατάσταση του κλάδου παραγωγής της Ένωσης
      
      
                  (173)
               
               
                  Λόγω της υψηλής πλεονάζουσας παραγωγικής ικανότητας στη ΛΔΚ, της ελκυστικότητας της αγοράς της Ένωσης και άλλων στοιχείων, όπως συνοψίζονται ανωτέρω στις αιτιολογικές σκέψεις 162 έως 172, είναι πιθανό σημαντικές ποσότητες κεραμικών πλακιδίων σε χαμηλές τιμές να είναι διαθέσιμες προς πώληση/μεταστροφή προς την Ένωση ακόμη και βραχυπρόθεσμα, αν λήξει η ισχύς των μέτρων.
               
            
                  (174)
               
               
                  Για να εκτιμηθούν οι πιθανές επιπτώσεις των κινεζικών εισαγωγών σε χαμηλές τιμές για τον κλάδο παραγωγής της Ένωσης, η Επιτροπή εξέτασε πρώτα την ενδεχόμενη απώλεια του μεριδίου αγοράς τους. Προέβη σε προσομοίωση των πιθανών επιπτώσεων εάν οι Κινέζοι παραγωγοί-εξαγωγείς ανακτούσαν το μερίδιο αγοράς της τάξης του 6,5 % κατά την περίοδο έρευνας της αρχικής έρευνας, δηλαδή πριν από την επιβολή των μέτρων. Από πλευράς όγκου, το μερίδιο αυτό θα αντιστοιχούσε σε 57 εκατ. m2 με βάση την κατανάλωση της Ένωσης κατά την ΠΕΕ. Όπως διαπιστώθηκε στην αρχική έρευνα, ένας τέτοιος όγκος εισαγωγών κεραμικών πλακιδίων από τη ΛΔΚ που αποτελούν αντικείμενο ντάμπινγκ αρκούσε για να προκαλέσει σημαντική ζημία στον κλάδο παραγωγής της Ένωσης κατά το παρελθόν.
               
            
                  (175)
               
               
                  Η Επιτροπή θεώρησε ότι δεδομένου ότι η μέση τιμή πώλησης των εισαγωγών στην Ένωση από τρίτες χώρες είναι χαμηλότερη από τη μέση τιμή πώλησης των Κινέζων παραγωγών-εξαγωγέων και, αν τα κινεζικά πλακίδια σε χαμηλές τιμές επανεμφανιστούν στην αγορά της Ένωσης, ενδεχομένως πρώτα θα κερδίσουν μερίδιο της αγοράς σε βάρος του ενωσιακού κλάδου παραγωγής και στη συνέχεια θα αναλάβουν το μερίδιο αγοράς των εξαγωγών από παραγωγούς τρίτων χωρών προς την Ένωση.
               
            
                  (176)
               
               
                  Ως εκ τούτου, αν υποτεθεί ότι η αύξηση των εισαγωγών μεταφράζεται σε αντίστοιχη μείωση της παραγωγής και των όγκων πωλήσεων του κλάδου παραγωγής της Ένωσης, το μοναδιαίο κόστος παραγωγής του κλάδου παραγωγής της Ένωσης θα αυξηθεί κατά συνέπεια από 8,95 EUR/m2 σε 9,09 EUR/m2. Η αύξηση του μοναδιαίου κόστους παραγωγής θα οδηγήσει σε πτώση της κερδοφορίας του κλάδου παραγωγής της Ένωσης στο νεκρό σημείο εκμετάλλευσης (δηλαδή, τα έσοδα θα ισούνται με το σύνολο των πάγιων και μεταβλητών εξόδων).
               
            
                  (177)
               
               
                  Ο όγκος εισαγωγών ύψους 57 εκατ. m2 που ελήφθη υπόψη για την προσομοίωση αυτή βασίστηκε σε συντηρητική εκτίμηση. Στην πραγματικότητα, μπορεί να υποτεθεί ότι λαμβανομένης υπόψη της συνολικής πλεονάζουσας παραγωγικής ικανότητας και των συσσωρευθέντων αποθεμάτων, οι Κινέζοι παραγωγοί-εξαγωγείς θα άρχιζαν να εξάγουν ακόμη μεγαλύτερες ποσότητες κεραμικών πλακιδίων στην Ένωση. Κατά τη λήξη ισχύος των μέτρων, τα αποθέματα αυτά μπορούν να καταστούν διαθέσιμα προς εξαγωγή στην Ένωση.
               
            
                  (178)
               
               
                  Πράγματι, τα κεραμικά πλακίδια είναι προϊόντα τα οποία εξαρτώνται από τις τρέχουσες τάσεις της μόδας. Ως εκ τούτου, δεν είναι πιθανό να εξαχθούν στην Ένωση όλα τα συσσωρευθέντα αποθέματα, αν λήξει η ισχύς των μέτρων. Ωστόσο, λόγω του σημαντικού όγκου συσσωρευθέντων αποθεμάτων, οι επιπτώσεις στην κατάσταση του κλάδου παραγωγής της Ένωσης θα μπορούσαν να είναι σημαντικές ακόμη και αν στην αγορά της Ένωσης φθάσει μικρό μόνο ποσοστό των αποθεμάτων αυτών.
               
            
                  (179)
               
               
                  Επιπλέον, η τεράστια πλεονάζουσα παραγωγική ικανότητα των Κινέζων παραγωγών-εξαγωγέων ενισχύει την πιθανότητα εισόδου κινεζικών κεραμικών πλακιδίων στην αγορά της Ένωσης. Η Επιτροπή διαπίστωσε ότι οι Κινέζοι παραγωγοί-εξαγωγείς χρησιμοποιούν παρόμοιο ή ίδιο εξοπλισμό με αυτόν που χρησιμοποιείται από τον κλάδο παραγωγής της Ένωσης και μπορούν σε μεγάλο βαθμό να παράγουν πλακίδια παρόμοιας ποιότητας και σχεδιασμού με αυτά που παράγουν οι παραγωγοί της Ένωσης. Ωστόσο, έπειτα από περαιτέρω αξιολόγηση, η Επιτροπή διαπίστωσε ότι δεν υπήρχαν πληροφορίες προς υποστήριξη του ισχυρισμού ότι τα κεραμικά πλακίδια ήταν ευαίσθητα ως προς τις τιμές και ότι, από την πλευρά του τελικού χρήστη, ο μόνος καθοριστικός παράγοντας θα ήταν η τιμή. Δεν μπορεί να αμφισβητηθεί ότι η τιμή είναι τουλάχιστον ένας από τους αποφασιστικούς παράγοντες όσον αφορά την επιλογή ενός συγκεκριμένου προϊόντος από τους καταναλωτές, σε συνδυασμό με άλλους παράγοντες όπως το εμπορικό σήμα και η μόδα, και δεδομένων των ομοιοτήτων μεταξύ των ενωσιακών και των κινεζικών κεραμικών πλακιδίων, η Επιτροπή επισήμανε ότι υπάρχει πιθανότητα οι εισαγωγές κινεζικών προϊόντων που αποτελούν αντικείμενο ντάμπινγκ να οδηγήσουν σε πτώση των τιμών στην Ένωση και να έχουν τις προαναφερόμενες επιπτώσεις (βλέπε αιτιολογικές σκέψεις 173 έως 178 ανωτέρω).
               
            
                  (180)
               
               
                  Ως εκ τούτου, είναι πιθανό οι κινεζικές εισαγωγές που αποτελούν αντικείμενο ντάμπινγκ να αναγκάσουν τους παραγωγούς κεραμικών πλακιδίων της Ένωσης να προσαρμόσουν τις τιμές στο επίπεδό τους. Όπως αναφέρεται ανωτέρω στην αιτιολογική σκέψη 172, κατά μέσο όρο οι κινεζικές εισαγωγές δηλώνονται σε τιμή σημαντικά χαμηλότερη από την τιμή της αγοράς της Ένωσης.
               
            
                  (181)
               
               
                  Δεύτερον, η Επιτροπή εξέτασε τις επιπτώσεις στην τιμή. Προέβη σε προσομοίωση των πιθανών επιπτώσεων σε περίπτωση που η είσοδος κινεζικών εισαγωγών σε χαμηλές τιμές στην αγορά της Ένωσης οδηγούσε σε πτώση της τιμής του υπό εξέταση προϊόντος, όπως πωλείται από τον κλάδο παραγωγής της Ένωσης. Με βάση τα επαληθευμένα στοιχεία των παραγωγών της Ένωσης και των Κινέζων παραγωγών-εξαγωγέων για την ΠΕΕ, μια υποθετική μείωση της τιμής του υπό εξέταση προϊόντος από τους παραγωγούς της Ένωσης στο επίπεδο των κινεζικών τιμών θα οδηγούσε σε σημαντική μείωση της κερδοφορίας τους και σε μεγάλες απώλειες της τάξης του 47,52 %.
               
            
                  (182)
               
               
                  Τρίτον, ως εναλλακτική, η Επιτροπή υπέθεσε ότι η μέση τιμή πώλησης του κλάδου παραγωγής της Ένωσης θα μειωνόταν στα επίπεδα της μέσης τιμής πώλησης των Κινέζων εξαγωγέων σε τρίτες αγορές. Και σε αυτή την περίπτωση, με βάση τα επαληθευμένα στοιχεία των παραγωγών της Ένωσης, η κερδοφορία τους θα επιδεινωνόταν με αποτέλεσμα σημαντικές απώλειες της τάξης του 17,15 %.
               
            
                  (183)
               
               
                  Το CCCMC υποστήριξε ότι οι προσομοιώσεις που πραγματοποίησε η Επιτροπή ήταν εσφαλμένες. Κατά την άποψή του, κατά την προσομοίωση των επιπτώσεων που θα είχε η ανάκτηση μεριδίου αγοράς της τάξης του 6,5 % από τις κινεζικές εισαγωγές, η Επιτροπή δεν έλαβε υπόψη τους διάφορους συνδυασμούς προϊόντων, την έλλειψη συγκρισιμότητας των τιμών και τον ανταγωνισμό (την έλλειψη ανταγωνισμού) μεταξύ των τύπων προϊόντων.
               
            
                  (184)
               
               
                  Το CCCMC υποστήριξε επίσης ότι κατά την προσομοίωση της αύξησης του κόστους παραγωγής που προκύπτει από την αύξηση των πωλήσεων των Κινέζων παραγωγών-εξαγωγέων, η Επιτροπή αγνόησε τις σημαντικές διαφορές μεταξύ του κόστους παραγωγής των διαφόρων τύπων προϊόντων και το γεγονός ότι οι κινεζικές εισαγωγές αφορούσαν μόνο έναν περιορισμένο αριθμό PCN.
               
            
                  (185)
               
               
                  Επιπλέον, κατά την προσομοίωση των επιπτώσεων των κινεζικών εισαγωγών στις τιμές, το CCCMC υποστήριξε ότι η Επιτροπή είχε βασιστεί μόνο στις μέσες τιμές και δεν είχε λάβει υπόψη τις διαφορές στις τιμές διαφορετικών τύπων κεραμικών πλακιδίων, ενώ οι κινεζικές εισαγωγές ήταν περιορισμένες και αφορούσαν μόνο έναν περιορισμένο αριθμό τύπων προϊόντων. Το CCCMC ισχυρίστηκε ότι λόγω των σημαντικών διαφορών στους τύπους κεραμικών πλακιδίων, δεν υπήρχε ανταγωνιστική σχέση μεταξύ των διαφόρων τύπων κεραμικών πλακιδίων και, συνεπώς, οι τιμές ενός τύπουκεραμικών πλακιδίων δεν μπορούσαν να ασκήσουν πίεση στις τιμές ενός άλλου τύπου πλακιδίων. Υποστήριξε ότι η Επιτροπή θα έπρεπε να έχει πραγματοποιήσει τις προσομοιώσεις ανά τύπο προϊόντος και όχι συγκεντρωτικά, όπως στην περίπτωση των υπολογισμών της υποτιμολόγησης.
               
            
                  (186)
               
               
                  Ως εκ τούτου, σύμφωνα με το CCCMC, η Επιτροπή δεν είχε προσδιορίσει την πιθανότητα με βάση επαρκή πραγματικά στοιχεία, ώστε να καταστεί δυνατή η εξαγωγή «αιτιολογημένων και επαρκών συμπερασμάτων», και δεν είχε διενεργήσει ανάλυση η οποία να βασίζεται σε θετικά αποδεικτικά στοιχεία και αντικειμενική εξέταση.
               
            
                  (187)
               
               
                  Η Επιτροπή υπενθύμισε καταρχήν ότι είχε εξαγάγει τα συμπεράσματα σχετικά με την πιθανότητα επανάληψης της ζημίας μετά από ανάλυση διαφόρων στοιχείων, όπως η παραγωγική ικανότητα και η πλεονάζουσα παραγωγική ικανότητα στη ΛΔΚ, η ελκυστικότητα της αγοράς της Ένωσης, η συμπεριφορά των Κινέζων παραγωγών-εξαγωγέων όσον αφορά τις τιμές σε άλλες αγορές τρίτων χωρών και ο αντίκτυπος στην κατάσταση της Ένωσης (βλέπε αιτιολογικές σκέψεις 164 έως 172). Οι προσομοιώσεις που διενήργησε ενίσχυσαν και επιβεβαίωσαν τα συμπεράσματά της σχετικά με την επανάληψη της ζημίας σε περίπτωση κατάργησης των ισχυόντων μέτρων.
               
            
                  (188)
               
               
                  Δεύτερον, για τη διενέργεια των προσομοιώσεων η Επιτροπή μπορούσε να βασιστεί μόνο στα στοιχεία από τους παραγωγούς της Ένωσης που συμπεριλήφθηκαν στο δείγμα και στον συνολικό όγκο και τις τιμές των παραγωγών-εξαγωγέων στη ΛΔΚ. Δεν έλαβε υπόψη πληροφορίες σχετικά με τύπους προϊόντων και τιμές των εταιρειών που δεν συμπεριλήφθηκαν στο δείγμα.
               
            
                  (189)
               
               
                  Ως εκ τούτου, η Επιτροπή έπρεπε να βασιστεί σε διάφορες παραδοχές, συμπεριλαμβανομένου του συγκεκριμένου συνδυασμού προϊόντων που εισάγονταν από τη ΛΔΚ κατά την ΠΕΕ και των μέσων τιμών του. Οι εν λόγω παραδοχές δεν κατέστησαν εσφαλμένη την ανάλυσή της. Αντιθέτως μάλιστα, η Επιτροπή θεώρησε ότι, λαμβανομένων υπόψη όλων των άλλων στοιχείων όπως για παράδειγμα η πλεονάζουσα ικανότητα και η παραγωγική ικανότητα στη ΛΔΚ, είχε επιλέξει μια μάλλον συντηρητική προσέγγιση. Από την ανάλυση άλλων στοιχείων προέκυψε ότι σε περίπτωση λήξης της ισχύος των μέτρων, θα εισαγόταν στην Ένωση ένας κατά πολύ μεγαλύτερος όγκος καθώς και ένας ευρύτερος συνδυασμός προϊόντων, όπως συνέβαινε και κατά την αρχική ΠΕ. Επίσης, οι προσομοιώσεις έδειξαν ότι οι πιθανές μελλοντικές εισαγωγές θα είχαν σημαντικές αρνητικές επιπτώσεις στην οικονομική κατάσταση του κλάδου παραγωγής της Ένωσης και θα οδηγούσαν σε επανάληψη της ζημίας σε βάρος του κλάδου παραγωγής της Ένωσης. Ως εκ τούτου, η Επιτροπή απέρριψε τον ισχυρισμό.
               
            
                  (190)
               
               
                  Το CCCMC υποστήριξε επίσης ότι το συμπέρασμα σχετικά με την πιθανότητα επανάληψης της ζημίας ήταν εσφαλμένο διότι η Επιτροπή είχε διαπιστώσει επιπτώσεις στις τιμές για ένα μικρό μόνο υποσύνολο των πωλήσεων της Ένωσης. Η διαπιστωθείσα υποτιμολόγηση αντιπροσώπευε περίπου το 1 % μόνο των συνολικών πωλήσεων του κλάδου παραγωγής της Ένωσης κατά τη διάρκεια της ΠΕΕ και περίπου το 8 % των πωλήσεων που πραγματοποιήθηκαν στην ενωσιακή αγορά κατά την ΠΕΕ από τους παραγωγούς της Ένωσης που συμπεριλήφθηκαν στο δείγμα. Επίσης, το CCCMC επισήμανε τον μικρό αριθμό τύπων προϊόντων (έξι) που πωλήθηκαν από τους Κινέζους παραγωγούς-εξαγωγείς κατά την ΠΕΕ (σε σύγκριση με περισσότερους από εκατό που πωλήθηκαν από τον κλάδο παραγωγής της Ένωσης) και, συνεπώς, το χαμηλό επίπεδο αντιστοιχίας.
               
            
                  (191)
               
               
                  Πρώτον, η Επιτροπή υπενθύμισε ότι η παρούσα περίπτωση αποτελούσε επανεξέταση ενόψει της λήξης ισχύος των μέτρων. Τα ισχύοντα μέτρα είχαν ως αποτέλεσμα τη σημαντική μείωση των εισαγωγών του υπό εξέταση προϊόντος από τη ΛΔΚ. Ως εκ τούτου, η ανάλυση της υποτιμολόγησης μπορούσε να διενεργηθεί μόνο με βάση τις εισαγωγές (του δείγματος) και αντιπροσώπευε μόνο ένα από τα διάφορα στοιχεία για την αξιολόγηση της πιθανότητας συνέχισης ή επανάληψης του ντάμπινγκ και της ζημίας.
               
            
                  (192)
               
               
                  Δεύτερον, σε αντίθεση με την αξιολόγηση στο πλαίσιο της αρχικής έρευνας, η αξιολόγηση της πιθανότητας επανάληψης της ζημίας έχει μακροπρόθεσμο χαρακτήρα. Η ανάλυση της υποτιμολόγησης των προηγούμενων εισαγωγών ήταν μόνο ένας από τους δείκτες όσον αφορά τη μελλοντική τιμολόγηση και τον όγκο των παραγωγών-εξαγωγέων του υπό εξέταση προϊόντος, και τις επιπτώσεις στον κλάδο παραγωγής της Ένωσης.
               
            
                  (193)
               
               
                  Τρίτον, από την ανάλυση τιμών των εισαγωγών από τους Κινέζους παραγωγούς-εξαγωγείς που συμμετείχαν στο δείγμα προέκυψε ότι, παρά τα μέτρα, όλοι οι τύποι προϊόντος που εισήχθηκαν από αυτούς θα πωλούνταν σε χαμηλότερες τιμές από τις τιμές του κλάδου παραγωγής της Ένωσης σε περίπτωση λήξης της ισχύος των μέτρων. Στην περίπτωση αυτή, θα εισάγονταν στην Ένωση μεγαλύτερος όγκος καθώς επίσης και πολύ περισσότεροι τύποι προϊόντων σε τιμές που θα ήταν πιθανόν χαμηλότερες από τις τιμές στην Ένωση. Τούτο καταδεικνύει ακόμη περισσότερο την πιθανότητα επανάληψης της ζημίας σε βάρος του κλάδου παραγωγής της Ένωσης. Ως εκ τούτου, η Επιτροπή απέρριψε τον ισχυρισμό.
               
            
                  (194)
               
               
                  Το CCCMC υποστήριξε επίσης ότι η έλλειψη τμηματικής ανάλυσης (ανά τμήματα εταιρειών) οδήγησε σε εξαγωγή εσφαλμένων συμπερασμάτων περί (πιθανότητας συνέχισής της) ζημίας. Το CCCMC υποστήριξε ότι η Επιτροπή έπρεπε να είχε παράσχει αξιολόγηση της ζημίας ανά τμήμα, δηλαδή για τις μικρές, τις μεσαίες και τις μεγάλες εταιρείες, ώστε να δώσει στο CCCMC η δυνατότητα να ασκήσει τα δικαιώματα υπεράσπισής του και να αναλύσει τη θέση του CCCMC περί έλλειψης βάσης για να συναχθεί το συμπέρασμα ότι ήταν πιθανό να επαναληφθεί η ζημία.
               
            
                  (195)
               
               
                  Η Επιτροπή έκρινε ότι η χωριστή ανάλυση της ζημίας κατά τμήματα δεν ήταν ενδεδειγμένη ούτε απαραίτητη στο πλαίσιο της παρούσας επανεξέτασης ενόψει της λήξης ισχύος των μέτρων. Προβαίνοντας σε δειγματοληψία παραγωγών της Ένωσης διαφορετικού μεγέθους ώστε κάθε τμήμα να αντιπροσωπεύεται από το δείγμα, για τους σκοπούς του προσδιορισμού της ζημίας και της ανάλυσης της σχετικής πιθανότητας, η κατάσταση των διαφόρων τμημάτων αποτυπώθηκε αυτομάτως σε όλα τα συμπεράσματα σχετικά με τη ζημία. Επιπλέον, σύμφωνα με τα άρθρα 3 και 4 του βασικού κανονισμού, ο προσδιορισμός της ζημίας πραγματοποιήθηκε για τον κλάδο παραγωγής της Ένωσης συνολικά και όχι για μεμονωμένους παραγωγούς ή ομίλους παραγωγών. Στην παρούσα περίπτωση, το δείγμα θεωρήθηκε αντιπροσωπευτικό για την κατάσταση του κλάδου παραγωγής της Ένωσης συνολικά, όπως εξηγείται επίσης στις αιτιολογικές σκέψεις 19 έως 25 και 105 έως 107 ανωτέρω. Ως εκ τούτου, η Επιτροπή απέρριψε το επιχείρημα.
               
            
                  (196)
               
               
                  Τέλος, το CCCMC ισχυρίστηκε ότι η Επιτροπή θα έπρεπε να έχει συμπληρώσει την ανάλυσή της σχετικά με την κατάσταση του κλάδου παραγωγής της Ένωσης με ανάλυση ανά ομάδες τύπου προϊόντος. Ωστόσο, εκτός από γενικές δηλώσεις, ούτε το CCCMC ούτε κανένα άλλο ενδιαφερόμενο μέρος δεν υπέβαλε στοιχεία σχετικά με το ποιοι είναι οι συγκεκριμένοι τύποι προϊόντων που θα έχρηζαν χωριστής ανάλυσης – βλέπε αιτιολογική σκέψη 46. Επίσης, στην αρχική έρευνα δεν περιλαμβανόταν τμηματική ανάλυση. Η Επιτροπή δεν είχε λόγους να θεωρήσει ότι η ανάλυση αυτή ήταν σκόπιμη και, ως εκ τούτου, έκρινε ότι το συγκεκριμένο επιχείρημα ήταν αβάσιμο. Ως εκ τούτου, η Επιτροπή απέρριψε τον ισχυρισμό.
               
            
                  (197)
               
               
                  Βάσει των ανωτέρω συλλογισμών, η Επιτροπή υποστήριξε ότι η κατάργηση των μέτρων θα οδηγήσει κατά πάσα πιθανότητα στην επανάληψη της ζημίας για τον κλάδο παραγωγής της Ένωσης.
               
            Ζ.   ΣΥΜΦΕΡΟΝ ΤΗΣ ΕΝΩΣΗΣ
      
      1.   Προκαταρκτικές παρατηρήσεις
      
      
                  (198)
               
               
                  Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των ισχυόντων μέτρων κατά της ΛΔΚ αντίκειται στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση όλων των ποικίλων συμφερόντων, συμπεριλαμβανομένων των συμφερόντων του κλάδου παραγωγής, των εισαγωγέων και των χρηστών της Ένωσης.
               
            2.   Συμφέρον του κλάδου παραγωγής της Ένωσης
      
      
                  (199)
               
               
                  Κατά την ΠΕΕ, ο κλάδος παραγωγής της Ένωσης είχε ανακάμψει από τη ζημία που είχε προκληθεί από τις εισαγωγές που αποτελούν αντικείμενο ντάμπινγκ από τη ΛΔΚ. Εάν παύσουν να ισχύουν τα μέτρα κατά της ΛΔΚ, είναι, ωστόσο, πιθανή η επανάληψη της ζημίας καθώς ο κλάδος παραγωγής της Ένωσης θα εκτεθεί σε εισαγωγές που αποτελούν αντικείμενο ντάμπινγκ από τη ΛΔΚ πιθανώς σε μεγάλο όγκο και οι οποίες θα ασκούν σημαντική πίεση τιμών. Κατά συνέπεια, η οικονομική κατάσταση του κλάδου παραγωγής της Ένωσης είναι πιθανό να επιδεινωθεί σημαντικά για τους λόγους που περιγράφονται ανωτέρω (βλέπε αιτιολογικές σκέψεις 173 έως 197). Αντιθέτως, η διατήρηση των μέτρων θα παράσχει ασφάλεια στην αγορά, επιτρέποντας στον κλάδο παραγωγής της Ένωσης να διατηρήσει τη θετική οικονομική του κατάσταση σε μια δίκαιη και ανταγωνιστική αγορά.
               
            
                  (200)
               
               
                  Σε αυτή τη βάση, η Επιτροπή κατέληξε στο συμπέρασμα ότι η συνέχιση των μέτρων θα είναι προς το συμφέρον του κλάδου παραγωγής της Ένωσης.
               
            3.   Συμφέρον των εισαγωγέων
      
      
                  (201)
               
               
                  Κατά την έναρξη της διαδικασίας υπήρξε επικοινωνία με περισσότερους από χίλιους γνωστούς εισαγωγείς/χρήστες. Έντεκα εταιρείες απάντησαν στο έντυπο δειγματοληψίας και τρεις εταιρείες συμπλήρωσαν το ερωτηματολόγιο.
               
            
                  (202)
               
               
                  Δύο από τις εταιρείες ήταν κατά της συνέχισης των μέτρων και μία εξ αυτών ισχυρίστηκε ότι δεν θα ήταν κατά των μέτρων εάν o συντελεστής ήταν χαμηλότερος. Η τρίτη εταιρεία δεν είχε συγκεκριμένη άποψη σχετικά με το αν θα πρέπει να λήξουν τα μέτρα ή όχι.
               
            
                  (203)
               
               
                  Και οι τρεις εταιρείες ήταν της άποψης ότι, σε συνδυασμό με τα μέτρα, η τρέχουσα συναλλαγματική ισοτιμία και το κόστος μεταφοράς καθιστούν λιγότερο ελκυστική την εισαγωγή των κεραμικών πλακιδίων από τη ΛΔΚ και ότι οι εισαγωγές από τη ΛΔΚ μπορεί να μην αυξηθούν σημαντικά αν λήξουν τα μέτρα. Παράλληλα, δύο από τους τρεις εισαγωγείς θεώρησαν ότι πριν από την επιβολή των δασμών αντιντάμπινγκ οι εισαγωγές από τη ΛΔΚ ήταν ελκυστικές λόγω των σχεδίων και των χαμηλών τιμών τους.
               
            
                  (204)
               
               
                  Κατά την αρχική έρευνα, συνάχθηκε το συμπέρασμα ότι η επιβολή των μέτρων δεν θα είχε σημαντικές επιπτώσεις στη δραστηριότητα των εισαγωγέων διότι θα μπορούσαν, μεταξύ άλλων, να στραφούν σε άλλες πηγές εφοδιασμού. Η Επιτροπή παρατήρησε ότι πράγματι κατά την ΠΕΕ, και ενώ το μερίδιο αγοράς των εισαγωγών από τη ΛΔΚ μειώθηκε στο 1,7 %, το μερίδιο αγοράς των εισαγωγών από χώρες εκτός της ΛΔΚ ανήλθε σε σχεδόν 8 % (βλέπε αιτιολογική σκέψη 127) σε σύγκριση με 5,3 % κατά την περίοδο έρευνας της αρχικής έρευνας (15). Οι εισαγωγές αυτές δεν επηρεάστηκαν από τους δασμούς δεδομένου ότι δεν είναι καταγωγής Κίνας. Ως εκ τούτου, η Επιτροπή έκρινε ότι η παράταση των μέτρων δεν θα εμπόδιζε τους εισαγωγείς της Ένωσης να συνεχίσουν να αγοράζουν παρόμοια προϊόντα από άλλες πηγές.
               
            
                  (205)
               
               
                  Τέλος το σχετικά χαμηλό επίπεδο συνεργασίας των μη συνδεδεμένων εισαγωγέων υποδηλώνει ότι η συνέχιση των μέτρων δεν θα είχε σημαντική αρνητική επίπτωση στους εισαγωγείς.
               
            4.   Συμφέρον των χρηστών
      
      
                  (206)
               
               
                  Κατά την έναρξη τη διαδικασίας, υπήρξε επικοινωνία με όλους τους γνωστούς χρήστες παράλληλα με τους εισαγωγείς. Ωστόσο, δεν αναγγέλθηκε κανένας χρήστης ούτε ένωση χρηστών. Στην αρχική υπόθεση, η Επιτροπή υπολόγισε τις επιπτώσεις των μέτρων στους τελικούς καταναλωτές και κατέληξε στο συμπέρασμα ότι οι επιπτώσεις όσον αφορά το αυξημένο κόστος ανά m2 ήταν περιορισμένες και ανέρχονταν σε λιγότερο από 0,5 EUR/m2. Παράλληλα, η μέση ετήσια κατανάλωση στην Ένωση ήταν περίπου 2,2 m2 ανά άτομο. Ως εκ τούτου, η μέση επίπτωση στους καταναλωτές στην Ένωση ήταν 1,1 EUR/m2 ανά άτομο. Για τους ίδιους λόγους με αυτούς που αναφέρονται στις αιτιολογικές σκέψεις 182 έως 184 του εκτελεστικού κανονισμού (ΕΕ) αριθ. 917/2011 του Συμβουλίου, η επίπτωση αυτή θεωρήθηκε ασήμαντη. Η Επιτροπή ανέλυσε επίσης τις επιπτώσεις των μέτρων σε εισαγωγείς, χρήστες και προμηθευτές που μπορεί να υπόκειντο σε επιπλέον κόστος ή σε έλλειψη εφοδιασμού λόγω της επιβολής των μέτρων. Συνάχθηκε το συμπέρασμα ότι η επιβολή των μέτρων δεν είχε σημαντικές επιπτώσεις στη δραστηριότητά τους.
               
            5.   Στάθμιση των συμφερόντων
      
      
                  (207)
               
               
                  Κατά τη στάθμιση των ανταγωνιζόμενων συμφερόντων, η Επιτροπή έλαβε ιδιαιτέρως υπόψη την ανάγκη να εξαλειφθούν οι επιπτώσεις στρέβλωσης του ανταγωνισμού της ζημιογόνου πρακτικής ντάμπινγκ και να αποκατασταθεί ο αποτελεσματικός ανταγωνισμός. Ενώ η συνέχιση των μέτρων θα προστάτευε έναν σημαντικό κλάδο παραγωγής της Ένωσης, συμπεριλαμβανομένων πολλών μικρομεσαίων επιχειρήσεων, έναντι μιας πιθανής επανάληψης της ζημίας, ο μάλλον χαμηλός βαθμός συνεργασίας των εισαγωγέων και χρηστών υποδηλώνει ότι η συνέχιση των μέτρων δεν θα είχε δυσανάλογες αρνητικές επιπτώσεις για αυτούς.
               
            6.   Συμπέρασμα σχετικά με το συμφέρον της Ένωσης
      
      
                  (208)
               
               
                  Βάσει των ανωτέρω, η Επιτροπή κατέληξε στο συμπέρασμα ότι δεν υπήρχαν επιτακτικοί λόγοι που να δείχνουν ότι δεν θα ήταν προς το συμφέρον της Ένωσης να διατηρηθούν τα μέτρα στις εισαγωγές κεραμικών πλακιδίων καταγωγής ΛΔΚ.
               
            Ζ.   ΣΥΜΠΕΡΑΣΜΑ ΚΑΙ ΚΟΙΝΟΠΟΙΗΣΗ
      
      
                  (209)
               
               
                  Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να διατηρηθούν τα υφιστάμενα μέτρα κατά της ΛΔΚ. Επίσης, τους δόθηκε χρόνος για να υποβάλουν παρατηρήσεις μετά την εν λόγω κοινοποίηση. Οι παρατηρήσεις και τα σχόλια ελήφθησαν δεόντως υπόψη, εφόσον κρίθηκαν δικαιολογημένα.
               
            
                  (210)
               
               
                  Από τα ανωτέρω συνάγεται ότι, όπως προβλέπεται στο άρθρο 11 παράγραφος 6 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές κεραμικών πλακιδίων καταγωγής ΛΔΚ και επιβλήθηκαν με τον κανονισμό (ΕΕ) αριθ. 917/2011, θα πρέπει να διατηρηθούν.
               
            
                  (211)
               
               
                  Ο παρών κανονισμός είναι σύμφωνος με τη γνωμοδότηση της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      (1)   Επιβάλλεται οριστικός δασμός αντιντάμπινγκ στις εισαγωγές πλακιδίων και πλακών δαπέδου ή επένδυσης, μη υαλογανωμένων ούτε σμαλτωμένων, από κεραμευτική ύλη· κύβων, ψηφίδων και παρόμοιων ειδών για μωσαϊκά, μη υαλογανωμένων, ούτε σμαλτωμένων, από κεραμευτική ύλη, έστω και πάνω σε υπόθεμα, προϊόν το οποίο εμπίπτει επί του παρόντος στον κωδικό ΕΣ 6907 και είναι καταγωγής Λαϊκής Δημοκρατίας της Κίνας.
      (2)   Ο συντελεστής του οριστικού δασμού αντιντάμπινγκ που εφαρμόζεται στην καθαρή τιμή, «ελεύθερη στα σύνορα της Ένωσης» πριν από την επιβολή δασμού, του προϊόντος που περιγράφεται στην παράγραφο 1 και παράγεται από τις εταιρείες κατωτέρω, καθορίζεται ως εξής:
      
                  Εταιρεία
               
               
                  Δασμός
               
               
                  Πρόσθετος κωδικός TARIC
               
            
                  Dongguan City Wonderful Ceramics Industrial Park Co., Ltd.· Guangdong Jiamei Ceramics Co., Ltd.·
               
               
                  32,0 %
               
               
                  B938 
               
            
                  Qingyuan Gani Ceramics Co. Ltd.· Foshan Gani Ceramics Co. Ltd.
               
               
                  13,9 %
               
               
                  B939 
               
            
                  Guangdong Xinruncheng Ceramics Co. Ltd.
               
               
                  29,3 %
               
               
                  B009 
               
            
                  Shandong Yadi Ceramics Co Ltd
               
               
                  36,5 %
               
               
                  B010 
               
            
                  Εταιρείες που παρατίθενται στο παράρτημα I
               
               
                  30,6 %
               
               
                   
               
            
                  Όλες οι άλλες εταιρείες
               
               
                  69,7 %
               
               
                  B999 
               
            (3)   Η επιβολή του ατομικού συντελεστή δασμού που ορίζεται για τις εταιρείες της παραγράφου 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου που πληροί τις απαιτήσεις του παραρτήματος II. Εάν δεν προσκομιστεί τέτοιο τιμολόγιο, εφαρμόζεται ο δασμός που ισχύει για όλες τις άλλες εταιρείες.
      (4)   Αν δεν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
      Άρθρο 2
      Στην περίπτωση που οποιοσδήποτε παραγωγός από τη Λαϊκή Δημοκρατία της Κίνας προσκομίσει επαρκή αποδεικτικά στοιχεία στην Επιτροπή που να καταδεικνύουν ότι α) δεν εξήγαγε τα προϊόντα που περιγράφονται στο άρθρο 1 παράγραφος 1, καταγωγής Λαϊκής Δημοκρατίας της Κίνας, κατά την περίοδο της έρευνας (1η Απριλίου 2009 έως 31 Μαρτίου 2010), β) δεν είναι συνδεδεμένος με εξαγωγέα ή παραγωγό που υπόκειται στα μέτρα τα οποία επιβάλλονται με τον παρόντα κανονισμό και γ) ότι πράγματι εξήγαγε τα υπό εξέταση προϊόντα ή ότι ανέλαβε αμετάκλητη συμβατική υποχρέωση για την εξαγωγή σημαντικής ποσότητας στην Ένωση μετά τη λήξη της περιόδου έρευνας, η Επιτροπή μπορεί να τροποποιήσει το παράρτημα I προσθέτοντας τον νέο παραγωγό-εξαγωγέα και τις συνεργαζόμενες εταιρείες που δεν συμπεριλήφθηκαν στο δείγμα ή στις οποίες δεν χορηγήθηκε ατομική μεταχείριση και, συνεπώς, υπόκεινται στον σταθμισμένο μέσο δασμό του 30,6 %.
      Άρθρο 3
      Οσάκις για τα αναφερόμενα στο άρθρο 1 προϊόντα προσκομίζεται διασάφηση για τη θέση σε ελεύθερη κυκλοφορία, αναγράφεται ο αριθμός τετραγωνικών μέτρων των εισαγόμενων προϊόντων στον σχετικό χώρο της εν λόγω διασάφησης.
      Άρθρο 4
      Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 22 Νοεμβρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 176 της 30.6.2016, σ. 21.
      
         (2)  Εκτελεστικός κανονισμός (ΕΕ) αριθ. 917/2011 του Συμβουλίου, της 12ης Σεπτεμβρίου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας (ΕΕ L 238 της 15.9.2011, σ. 1), όπως τροποποιήθηκε τελευταία με τον εκτελεστικό κανονισμό (ΕΕ) 2015/782 της Επιτροπής, της 19ης Μαΐου 2015, για την προσθήκη μιας εταιρείας στον κατάλογο των παραγωγών από τη Λαϊκή Δημοκρατία της Κίνας που απαριθμούνται στο παράρτημα I του κανονισμού (ΕΕ) αριθ. 917/2011, ΕΕ L 124 της 20.5.2015, σ. 9.
      
         (3)  Βλέπε εκτελεστικό κανονισμό (ΕΕ) 2015/409 της Επιτροπής, της 11ης Μαρτίου 2015, για την τροποποίηση του εκτελεστικού κανονισμού (ΕΕ) αριθ. 917/2011 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας (ΕΕ L 67 της 12.3.2015, σ. 23).
      
         (4)  Ανακοίνωση για την επικείμενη λήξη της ισχύος ορισμένων μέτρων αντιντάμπινγκ (ΕΕ C 425 της 18.12.2015, σ. 20).
      
         (5)  Ανακοίνωση για την έναρξη επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας (ΕΕ C 336 της 13.9.2016, σ. 5).
      
         (6)  Απόφαση του Δικαστηρίου της 20ής Μαρτίου 1985, Υπόθεση C-264/82 Timex κατά Συμβουλίου και Επιτροπής, ECLI:EU:C:1985:119, παράγραφος 24.
      
         (7)  Απόφαση του Προέδρου της Ευρωπαϊκής Επιτροπής, της 29ης Φεβρουαρίου 2012, σχετικά με τις αρμοδιότητες και τα καθήκοντα του συμβούλου ακροάσεων σε ορισμένες διαδικασίες εμπορικών προσφυγών, ΕΕ L 107 της 19.4.2012, σ. 5.
      
         (8)  Όπως εξηγήθηκε στην αιτιολογική σκέψη 10, οι επωνυμίες των ενωσιακών παραγωγών δεν μπορούν να κοινοποιηθούν για λόγους εμπιστευτικότητας.
      
         (9)  Βλέπε επίσης την απόφαση στην υπόθεση C-687/13, σκέψη 67, αίτηση του Finanzgericht München για την έκδοση προδικαστικής αποφάσεως - Γερμανία, Fliesen-Zentrum Deutschland GmbH κατά Hauptzollamt Regensburg Fliesen-Zentrum, απόφαση του Δικαστηρίου (τρίτο τμήμα) της 10ης Σεπτεμβρίου 2015.
      
         (10)  Πηγή: Κινεζική Ένωση κεραμικών οικοδομών και ειδών υγιεινής (CBCSA) (δικτυακός τόπος: http://www.china-china.cn)
      
         (11)  Οι πραγματικοί συντελεστές βαρύτητας διέφεραν ελαφρώς από αυτούς που χρησιμοποιήθηκαν στην αρχική έρευνα, με βάση δεδομένα από το 2008.
      
         (12)  Βλέπε την αιτιολογική σκέψη 121 του κανονισμού (ΕΚ) αριθ. 258/2011 της Επιτροπής, της 16ης Μαρτίου 2011, για την επιβολή προσωρινού δασμού αντιντάμπινγκ στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας, ΕΕ L 70 της 17.3.2011, σ. 5.
      
         (13)  Κατά την αρχική έρευνα (από το 2017 έως τις 31 Μαρτίου 2010), οι εισαγωγές από τη ΛΔΚ ανέρχονταν κατά μέσο όρο σε περίπου 65 εκατ. m2 ετησίως.
      
         (14)  Ταϊλάνδη (2,18-35,49 %), Αργεντινή (USD 50,03/m2), Βραζιλία (USD 3,34/m2 έως USD 6,42/m2), Νότια Κορέα (9,07 % έως 37,40 %), Ινδία (έως USD 1,87 το m2), Μεξικό (δέσμευση τιμής FOB όχι χαμηλότερη από 6,72/m2 ή δασμοί USD 2,9/m2 έως USD 12,42/m2), και Πακιστάν (5,21 %-59,18 %). Πηγή: παράρτημα 22 της αίτησης, δικτυακός τόπος του ΠΟΕ για τις εξαμηνιαίες εκθέσεις που υποβάλλονται βάσει του άρθρου 16.4 της συμφωνίας από τις διάφορες χώρες και δημοσίευση του ινδικού υπουργείου Οικονομικών.
      
         (15)  Βλέπε την αιτιολογική σκέψη 78 του κανονισμού (ΕΚ) αριθ. 258/2011 της Επιτροπής, της 16ης Μαρτίου 2011, για την επιβολή προσωρινού δασμού αντιντάμπινγκ στις εισαγωγές κεραμικών πλακιδίων καταγωγής Λαϊκής Δημοκρατίας της Κίνας, ΕΕ L 70 της 17.3.2011, σ. 5.
      
         ΠΑΡΑΡΤΗΜΑ I
         Κινέζοι συνεργαζόμενοι παραγωγοί που δεν περιελήφθησαν στο δείγμα ή στους οποίους δεν χορηγήθηκε ατομική μεταχείριση:
         
                     Επωνυμία
                  
                  
                     Πρόσθετος κωδικός Taric
                  
               
                     Dongguan He Mei Ceramics Co. Ltd
                  
                  
                     B132 
                  
               
                     Dongpeng Ceramic (Qingyuan) Co. Ltd
                  
                  
                     B133 
                  
               
                     Eagle Brand Ceramics Industrial (Heyuan) Co. Ltd
                  
                  
                     B134 
                  
               
                     Enping City Huachang Ceramic Co. Ltd
                  
                  
                     B135 
                  
               
                     Enping Huiying Ceramics Industry Co. Ltd
                  
                  
                     B136 
                  
               
                     Enping Yungo Ceramic Co. Ltd
                  
                  
                     B137 
                  
               
                     Foshan Aoling Jinggong Ceramics Co. Ltd
                  
                  
                     B138 
                  
               
                     Foshan Bailifeng Building Materials Co. Ltd
                  
                  
                     B139 
                  
               
                     Foshan Bragi Ceramic Co. Ltd
                  
                  
                     B140 
                  
               
                     Foshan City Fangyuan Ceramic Co. Ltd
                  
                  
                     B141 
                  
               
                     Foshan Gaoming Shuncheng Ceramic Co. Ltd
                  
                  
                     B142 
                  
               
                     Foshan Gaoming Yaju Ceramics Co. Ltd
                  
                  
                     B143 
                  
               
                     Foshan Guanzhu Ceramics Co. Ltd
                  
                  
                     B144 
                  
               
                     Foshan Huashengchang Ceramic Co. Ltd
                  
                  
                     B145 
                  
               
                     Foshan Jiajun Ceramics Co. Ltd
                  
                  
                     B146 
                  
               
                     Foshan Mingzhao Technology Development Co. Ltd
                  
                  
                     B147 
                  
               
                     Foshan Nanhai Jingye Ceramics Co. Ltd
                  
                  
                     B148 
                  
               
                     Foshan Nanhai Shengdige Decoration Material Co. Ltd
                  
                  
                     B149 
                  
               
                     Foshan Nanhai Xiaotang Jinzun Border Factory Co. Ltd
                  
                  
                     B150 
                  
               
                     Foshan Nanhai Yonghong Ceramic Co. Ltd
                  
                  
                     B151 
                  
               
                     Foshan Oceanland Ceramics Co. Ltd
                  
                  
                     B152 
                  
               
                     Foshan Oceano Ceramics Co. Ltd
                  
                  
                     B153 
                  
               
                     Foshan Sanshui Hongyuan Ceramics Enterprise Co. Ltd
                  
                  
                     B154 
                  
               
                     Foshan Sanshui Huiwanjia Ceramics Co. Ltd
                  
                  
                     B155 
                  
               
                     Foshan Sanshui New Pearl Construction Ceramics Industrial Co. Ltd
                  
                  
                     B156 
                  
               
                     Foshan Shiwan Eagle Brand Ceramic Co. Ltd
                  
                  
                     B157 
                  
               
                     Foshan Shiwan Yulong Ceramics Co. Ltd
                  
                  
                     B158 
                  
               
                     Foshan Summit Ceramics Co. Ltd
                  
                  
                     B159 
                  
               
                     Foshan Tidiy Ceramics Co. Ltd
                  
                  
                     B160 
                  
               
                     Foshan VIGORBOOM Ceramic Co. Ltd
                  
                  
                     B161 
                  
               
                     Foshan Xingtai Ceramics Co. Ltd
                  
                  
                     B162 
                  
               
                     Foshan Zhuyangyang Ceramics Co. Ltd
                  
                  
                     B163 
                  
               
                     Fujian Fuzhou Zhongxin Ceramics Co. Ltd
                  
                  
                     B164 
                  
               
                     Fujian Jinjiang Lianxing Building Material Co. Ltd
                  
                  
                     B165 
                  
               
                     Fujian Minqing Jiali Ceramics Co. Ltd
                  
                  
                     B166 
                  
               
                     Fujian Minqing Ruimei Ceramics Co. Ltd
                  
                  
                     B167 
                  
               
                     Fujian Minqing Shuangxing Ceramics Co. Ltd
                  
                  
                     B168 
                  
               
                     Gaoyao Yushan Ceramics Industry Co. Ltd
                  
                  
                     B169 
                  
               
                     Guangdong Bode Fine Building Materials Co. Ltd
                  
                  
                     B170 
                  
               
                     Guangdong Foshan Redpearl Building Material Co. Ltd
                  
                  
                     B171 
                  
               
                     Guangdong Gold Medal Ceramics Co. Ltd
                  
                  
                     B172 
                  
               
                     Guangdong Grifine Ceramics Co. Ltd
                  
                  
                     B173 
                  
               
                     Guangdong Homeway Ceramics Industry Co. Ltd
                  
                  
                     B174 
                  
               
                     Guangdong Huiya Ceramics Co. Ltd
                  
                  
                     B175 
                  
               
                     Guangdong Juimsi Ceramics Co. Ltd
                  
                  
                     B176 
                  
               
                     Guangdong Kaiping Tilee's Building Materials Co. Ltd
                  
                  
                     B177 
                  
               
                     Guangdong Kingdom Ceramics Co. Ltd
                  
                  
                     B178 
                  
               
                     Guangdong Monalisa Ceramics Co. Ltd
                  
                  
                     B179 
                  
               
                     Guangdong New Zhong Yuan Ceramics Co. Ltd Shunde Yuezhong Branch
                  
                  
                     B180 
                  
               
                     Guangdong Ouya Ceramics Co. Ltd
                  
                  
                     B181 
                  
               
                     Guangdong Overland Ceramics Co. Ltd
                  
                  
                     B182 
                  
               
                     Guangdong Qianghui (QHTC) Ceramics Co. Ltd
                  
                  
                     B183 
                  
               
                     Guangdong Sihui Kedi Ceramics Co. Ltd
                  
                  
                     B184 
                  
               
                     Guangdong Summit Ceramics Co. Ltd
                  
                  
                     B185 
                  
               
                     Guangdong Tianbi Ceramics Co. Ltd
                  
                  
                     B186 
                  
               
                     Guangdong Winto Ceramics Co. Ltd
                  
                  
                     B187 
                  
               
                     Guangdong Xinghui Ceramics Group Co. Ltd
                  
                  
                     B188 
                  
               
                     Guangning County Oudian Art Ceramic Co. Ltd
                  
                  
                     B189 
                  
               
                     Guangzhou Cowin Ceramics Co. Ltd
                  
                  
                     B190 
                  
               
                     Hangzhou Nabel Ceramics Co. Ltd
                  
                  
                     B191 
                  
               
                     Hangzhou Nabel Group Co. Ltd
                  
                  
                     B192 
                  
               
                     Hangzhou Venice Ceramics Co. Ltd
                  
                  
                     B193 
                  
               
                     Heyuan Becarry Ceramics Co. Ltd
                  
                  
                     B194 
                  
               
                     Guangdong Luxury Micro-crystal stone Technology Co., Ltd
                  
                  
                     B195 
                  
               
                     Hitom Ceramics Co. Ltd
                  
                  
                     B196 
                  
               
                     Huiyang Kingtile Ceramics Co. Ltd
                  
                  
                     B197 
                  
               
                     Jiangxi Ouya Ceramics Co. Ltd
                  
                  
                     B198 
                  
               
                     Jingdezhen Tidiy Ceramics Co. Ltd
                  
                  
                     B199 
                  
               
                     Kim Hin Ceramics (Shanghai) Co. Ltd
                  
                  
                     B200 
                  
               
                     Lixian Xinpeng Ceramic Co. Ltd
                  
                  
                     B201 
                  
               
                     Louis Valentino (Inner Mongolia) Ceramic Co. Ltd
                  
                  
                     B202 
                  
               
                     Louvrenike (Foshan) Ceramics Co. Ltd
                  
                  
                     B203 
                  
               
                     Nabel Ceramics (Jiujiang City) Co. Ltd
                  
                  
                     B204 
                  
               
                     Ordos Xinghui Ceramics Co. Ltd
                  
                  
                     B205 
                  
               
                     Qingdao Diya Ceramics Co. Ltd
                  
                  
                     B206 
                  
               
                     Qingyuan Guanxingwang Ceramics Co. Ltd
                  
                  
                     B207 
                  
               
                     Qingyuan Oudian Art Ceramic Co. Ltd
                  
                  
                     B208 
                  
               
                     Qingyuan Ouya Ceramics Co. Ltd
                  
                  
                     B209 
                  
               
                     RAK (Gaoyao) Ceramics Co. Ltd
                  
                  
                     B210 
                  
               
                     Shandong ASA Ceramic Co. Ltd
                  
                  
                     B211 
                  
               
                     Shandong Dongpeng Ceramic Co. Ltd
                  
                  
                     B212 
                  
               
                     Shandong Jialiya Ceramic Co. Ltd
                  
                  
                     B213 
                  
               
                     Shanghai CIMIC Holdings Co., Ltd
                  
                  
                     B214 
                  
               
                     Sinyih Ceramic (China) Co. Ltd
                  
                  
                     B215 
                  
               
                     Sinyih Ceramic (Penglai) Co. Ltd
                  
                  
                     B216 
                  
               
                     Southern Building Materials and Sanitary Co. Ltd of Qingyuan
                  
                  
                     B217 
                  
               
                     Tangshan Huida Ceramic Group Co. Ltd
                  
                  
                     B218 
                  
               
                     Tangshan Huida Ceramic Group Huiquin Co. Ltd
                  
                  
                     B219 
                  
               
                     Tegaote Ceramics Co. Ltd
                  
                  
                     B220 
                  
               
                     Tianjin (TEDA) Honghui Industry & Trade Co. Ltd
                  
                  
                     B221 
                  
               
                     Topbro Ceramics Co. Ltd
                  
                  
                     B222 
                  
               
                     Xingning Christ Craftworks Co. Ltd
                  
                  
                     B223 
                  
               
                     Zhao Qing City Shenghui Ceramics Co. Ltd
                  
                  
                     B224 
                  
               
                     Zhaoqing Jin Ouya Ceramics Company Limited
                  
                  
                     B225 
                  
               
                     Zhaoqing Zhongheng Ceramics Co. Ltd
                  
                  
                     B226 
                  
               
                     Zibo Hualiansheng Ceramics Co. Ltd
                  
                  
                     B227 
                  
               
                     Zibo Huaruinuo Ceramics Co. Ltd
                  
                  
                     B228 
                  
               
                     Shandong Tongyi Ceramics Co. Ltd
                  
                  
                     B229 
                  
               
                     Onna Ceramic Industries (China) Co., Ltd
                  
                  
                     B293 
                  
               
                     Everstone Industry (Qingdao) Co., Ltd
                  
                  
                     B998 
                  
               
      
         ΠΑΡΑΡΤΗΜΑ II
         Το έγκυρο εμπορικό τιμολόγιο που αναφέρεται στο άρθρο 1 παράγραφος 3 πρέπει να περιλαμβάνει δήλωση υπογεγραμμένη από υπάλληλο της εταιρείας που εξέδωσε το εμπορικό τιμολόγιο και περιέχουσα τα εξής:
         
                     1.
                  
                  
                     το όνομα και την ιδιότητα του υπαλλήλου του φορέα που εξέδωσε το εμπορικό τιμολόγιο.
                  
               
                     2.
                  
                  
                     την ακόλουθη δήλωση:
                     «Ο υπογράφων/-ουσα βεβαιώνω ότι ο (όγκος) κεραμικών πλακιδίων που πωλήθηκε προς εξαγωγή στην Ευρωπαϊκή Ένωση και καλύπτεται από το παρόν τιμολόγιο, κατασκευάστηκε από (επωνυμία και έδρα της εταιρείας) (πρόσθετος κωδικός TARIC) στη (οικεία χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.
                     (Ημερομηνία και υπογραφή)»